RTM Forum » Sport » F1\nStrana: 1 .. 57 58 59 60 61 .. 63\nAutor/ka: Naslov: F1\nnapisana 29-9-2008 u 09:51\nI šta kažete... koja luda trka!\nnapisana 29-9-2008 u 22:10\nMa, ova sezona obiluje ludim trkama...\n''Španac Fernando Alonso pobednik je trke za VN Singapura, jedne od najinteresantnijih u šampionatu F1 poslednjih sezona.\nVozač Renoa trijumfovao je ispred Nika Rozberga u Vilijamsu i lidera šampionata Luisa Hamiltona. Britanac je iskoristio katastrofalnu grešku Ferarijevog tima u boksu, kada je Felipe Masa krenuo pre nego što je ekipa uspela da izvuče crevo za gorivo iz automobila. Brazilac je zbog istog incidenta ubrzo kažnjen prolaskom kroz boks, pa je pao na začelje i na kraju završio na 13. mestu.\nHamilton sada, tri trke pre kraja, ima 7 bodova više od Mase. Svetski šampion Kimi Raikonen imao je udes u finišu trke i nije uspeo da je završi, pa je Ferari vikend u Singapuru završio bez bodova i prepustio vođstvo Meklarenu u generalnom plasmanu. '' (b92.net)\nnapisana 29-9-2008 u 22:23\nAli, Singapur je bio pravi praznik za oci...\nnapisana 30-9-2008 u 21:50\nJoj malo kasnim . Trka je bila "o ne zna se", koliko incidenata, koliko je puta safety car izlazio.... Kao najsmesniji momenat izdvojio se Weber i njegova "precica" kojom je pao za tri mesta . A Kubica , kao sto rekose ispade kolateralna steta. Sve u svemu, ovo mi je od sad omiljena staza\nnapisana 7-10-2008 u 22:46\nA tipovanje na sampiona?\nJos tri trke... Masa, Hamilton ili neko treci...?\nSto se mene tice, ako cu da biram izmedju ove dvojice onda mozda Masa (mada me nervira kao i ovaj drugi, samo za nijansu manje), sto znaci da ce biti Hamilton (ovo ne tvrdim na osnovu nekih cinjenica, vec samo na osnovu toga sto u zadnje vreme gube oni na koje tipujem), a voleo bih da nekim cudom bude neko treci... (Ako uopste jos postoje ikakve sanse za tako nesto... :bored


Agencija za mirno rešavanja sporova donela je rešenje da rukovodstvo RTS mora da se sastane sa predstavnicima sindikata, nakon što je direktor RTS odbio da to učini, ističe za Danas Dragan Milanović, glavni poverenik sindikata Nezavisnost u RTS.\nOn napominje da je naloženo da rukovodstvo RTS mora da sarađuje sa sindikatima i da bi prvi sastanak trebalo da se održi danas u prisustvu “miritelja” kojeg šalje Agencija za mirno rešavanja sporova.\n– Ranije najavljeni jednosatni štrajk upozorenja uprkos svemu i dalje pripremamo za sutra u 13 časova, ali ukoliko se postigne dogovor, razmislićemo da li ćemo ga odložiti. Naši zahtevi su potkrepljeni zakonom, odnosno za sve zahteve imamo uporište u zakonskim normama, napominje Milanović.\nOn dodaje da je sve posledica pogrešnog vođenja uređivačke politike, da je potpuno urušena nezavisnost RTS i da bi direktor Bujošević morao da ode sa tog mesta.\nSindikat je juče saopštio da će se štrajk upozorenja održati u skladu sa Zakonom o štrajku, iako je generalni direktor naveo da je štrajk nezakonit zbog kršenja člana 12. Zakona o štrajku.\nSindikat, podsetimo, zahteva „vraćanje 10 odsto nezakonito otetih zarada u Javnoj medijskoj ustanovi RTS, potpisivanje sporazuma o dinamici isplate ovih 10 odsto iz prethodnog perioda i povećanje zarada kroz izmenu Kolektivnog ugovora kod poslodavca“. Sindikat pod tim podrazumeva povećanje cene rada, povećanje toplog obroka, povećanje regresa i korekciju koeficijenata za pojedina zanimanja.\nZahteva se i učešće sindikata u izradi nove Sistematizacije i organizacije RTS, kao i prijem u stalnih radni odnos svih honorarnih saradnika.\nGeneralni direktor RTS Dragan Bujošević ocenio je pre nekoliko dana da odluka Sindikata RTS „Nezavisnost“ o stupanju u štrajk upozorenja „nije doneta u skladu sa odredbama Zakona o štrajku“, ali da je poslodavac spreman da odgovori na postavljene zahteve.\nOdbor poverenika Sindikata „Nezavisnost“ u Radio-televiziji Vojvodine saopštava da je doneo odluku o stupanju u jednočasovni štrajk upozorenja 17. maja. U saopštenju sindikata se ističe da je odluka doneta zbog toga što rukovodstvo RTV nije reagovalo na ranija otvorena pisma koja su im upućena u vezi sa problema u tom javnom servisu. Sindikat „Nezavisnost“ je naveo da su štrajkački zahtevi vraćanje 10 odsto nezakonito umanjenih zarada, potpisivanje sporazuma o dinamici isplate tog novca iz prethodnog perioda, povećanje zarada kroz izmenu Kolektivnog ugovora i korekcijom koeficijenata kod pojedinih zanimanja. Kako se navodi, poslednji zahtev odnosi se na prijem svih saradnika angažovanih preko agencije u stalni radni odnos. Štrajk će trajati od 12 do 13 časova, a priključiće mu se zaposleni na Radiju Novi Sad i Omladinskom radiju.\n← Izveštaj komisije Saveta Evrope: Govor mržnje u Srbiji kao devedesetih\nUbijen poznat novinar u Meksiku →


Ministar Bukvarević posjetio branioce povratnike u manji bh. entitet\nFederalni ministar za pitanja boraca i invalida odbrambeno-oslobodilačkog rata doc.dr. Salko Bukvarević je na inicijativu predsjednika Skupštine Opštine Foča Izeta Spahića, zajedno sa saborcima, članovima prvog Izvršnog odbora MOS-a i pripadnicima Armije RBiH, obišao branioce povratnike u manjem bh. entitetu kao i kancelariju Federalnog ministarstva u Foči.\nPrilikom obilaska ministar Bukvarević je kazao da je u proteklom mandatu prvenstveno bio cilj da Federalno ministarstvo bude servis svim braniocima na prostoru čitave Bosne i Hercegovine, te je s tim u vezi otvoreno i nekoliko kancelarija u manjem bh. entitetu za pružanje pomoći braniocima povratnicima. Konkretni koraci pomoći branilačkoj povratničkoj populaciji u Istočnoj Bosni su poduzeti otvaranjem kancelarije Ministarstva u Foči, da bi se postigla što bolja koordinacija i pomoć povratnicima koji pripadaju boračkim porodicama sa prebivalištem u ovoj dijelu Bosne i Hercegovine.\nBranioci povratnici su mirnodopski heroji koji su se vratili na svoje i osjećaju sve praktične probleme funkcioniranja BiH na svojim plećima. Prema riječima ministra Bukvarevića, Federalno ministarstvo je njihov servis i u skladu sa zakonskim procedurama pomaže da se branioci održe na svojim imanjima. U ovom mandatu svi branioci su mogli aplicirati na javne pozive Ministarstva i bez obzira na mjesto prebivališta ostvariti jednaka prava, istakao je ministar Bukvarević.\nPredsjednik Skupštine Opštine Foča Izet Spahić je iskazao zahvalnost ministru koji je od preuzimanja mandata posebnu pažnju posvetio braniocima koji žive u manjem bh. entitetu naglasivši kako je tim ljudima svaki vid pomoći dobrodošao jer su uslovi u kojima žive izuzetno teški. Spahić je zahvalio i saborcima koji su posjetili Foču i odlučili uručiti stipendije djeci svojih saboraca sa ovog područja, Amili Arifović, Amini Arifović, Harisi Suljević i Harunu Suljeviću.\nOvom prilikom ministar je dodijelio i pomoć u vidu školskog pribora, opreme i slatkiša za četvero učenika iz Jeleča, Amilu Arifović, Aminu Arifović, Harisu Suljević i Haruna Suljevića, koji pohađaju osnovnu školu u Miljevini, udaljenu nekoliko kilometara, a prevoz do iste imaju zahvaljujući dobroj volji lokalnog imama. Saborci koji su bili danas u posjeti su iz vlastitih sredstava obezbijedili i stipendije za mališane.\nDelegaciju Ministarstva su dočekali i muftija goraždanski Remzija ef. Pitić te predstavnici Medžlisa Islamske zajednice u Foči koji su zajedno sa gostima obišli završne radove na džamiji Aladža u Foči i na licu mjesta se uvjerili da je uglavnom sve spremno za svečano otvaranje koje je predviđeno za maj ove godine.


Nakon osam meseci otvaraju granice: Dobrodošli ste uz negativan test - KoZnaZna - Vizni režim, putovanja\nPosle osam meseci restriktivnih mera zbog pandemije koronavirusa, Čile danas otvara glavni granični prelaz i aerodrom za strane posetioce.\nTakođe će morati da prijave mesto boravka, a oni koji dolaze iz visoko rizičnih zemalja moraće da budu u karantinu 14 dana. Predsednik Sebastijan Pinjera pozvao je građane da zadrže oprez radi sprečavanja novog talasa kovida 19, prenosi B92.\n„Koronavirus je još uvek među nama i ne smemo da budemo nesmotreni“, rekao je Pinjera. Vlada planira postepeno otvaranje i drugih aerodroma i graničnih prelaza u nastojanju da ponovo aktivira turistički sektor, prenosi AP.\nČile je zatvorio granice 18. marta, dve nedelje posle prvog slučaja zaraze koronavirusom. Od tada je u ovoj zemlji sa 18 miliona stanovnika zabeleženo više od pola miliona infekcija i 15.000 smrtnih slučajeva.\nčile, granica, KORONAVIRUS


NPCG: ''Neophodna prevencija na zaštićenim područjima'' :: Društvo\nmax 14 ° / min 1 °\nIzvor: Foto:Antena M\nNPCG: ''Neophodna prevencija na zaštićenim područjima''\nJavno preduzeće za nacionalne parkove Crne Gore organizovalo je okrugli sto na temu ''Edukacija u funkciji prevencije požara na prostorima nacionalnih parkova''.\nZbog globalnog problema koji ima nesagledive posljedice kako u svijetu tako i kod nas u cilju zaštite svih šuma na području Crne Gore neophodne su preventivne mjere, nabavka odgovarajuće opreme, organizovanje radionioca i edukacija građana, kako bi se očuvala priroda.\nPosredstvom crnogorske nacionalne komisije koja je prošle godine nacionalnim parkovima dodijelila grant za UNESCO projekat ''Mi za prirodu priroda za nas'' ove godine planirane su brojne aktivnosti u nacionalnim parkovima Durmitor i Biogradska gora u cilju njihove zaštite , naveo je Elvir Klica direktor Javnog preduzeća Nacionalni parkovi Crne Gore.\n''Projektom je predviđena nabavka odgovarajuće opreme, za prevenciju od požara za nacionalne parkove Biogradska gora i Durmitor, organizovanje obuka i radionica za zaposlene u službama zaštite ta dva zaštićena područja, štampanje edukativnog materijala namijenjenog prije svega posjetiocima nacionalnih parkova'', kazao je Klica.\nZaštita od požara mora biti briga čitavog društva,navela je generalna direktorka direktorata za zaštitu životne sredine MORT Ivana Vojinović.\n''Jedan od glavnih ciljeva edukacije jeste smanjene broja požara, te prevencija pojave požara katastrofalnih razmjera. Stupanjem na snagu Zakona o zaštiti i spašavanju, značajna pitanja posvećena su preventivnim mjerama zaštite od požara kojima se onemogava stvaranje požara, ali i šansa da se novonastali lakše suzbiju'' kazala je Vojinović.\nPored edukacije građana neophodne su i mjere kažnjavanja osoba koje namjerno izazivaju požare, istakla je Vojinović.\nMinistarstvo unutrašnjih poslova, kroz aktivnosti Direktorata za vanredne situacije izradilo je nacionalni plan od zaštite požara.\n18 crnogorskih opština uradilo planove za zaštitu i spašavanje, naveo je generalni direktor direktorata za vanredne situacije Mirsad Mulić.\n''Važna je činjenica da je urađeno preko 200 planova u cilju zaštite i spašavanja od požara. Planovi predstavljaju dobru osnovu za sprovođenje mjera zaštite i spašavanja od požara i validan su dokument za preventivno, operativno i sanaciono djelovanje. Direktorat za vanredne situacije raspolaže sa tri aviona za gašenje požara iz vazduha, 180 vatrogasno- spasilačkih vozila i oko 600 vatrogasaca spasilaca u službi zaštite i spašavanja. Formirana su i četiri dobrovoljna vatrogasna društva sa resursima od 15 vozila i oko 150 dobrovoljaca'' kazao je Mulić.\nMulić je naveo da požari u nacionalnim parkovima nijesu rijetka pojava i za zaštitu od njih potrebna je sinhronizovana akcija svih nadležnih službi i organa.


Problemi zbog lažnih sertifikata o poznavanju nemačkog jezika – Sandzaklive.rs\n0 622 3 minuta čitanja\nVeliki broj ljudi sa naših prostora već decenijama odlazi u zemlje nemačkog govornog područja, u potrazi za boljim poslom i željenim standardom života.\nNeki od njih se pridružuju svojim porodicama koje su već u Nemačkoj, Austriji ili Švajcarskoj, a ima i onih koji se venčavaju sa osobama iz tih zemalja. Svima njima je zajednička potreba da dokažu znanje nemačkog jezika, kako bi ostvarili svoja prava na život i rad u novoj sredini.\nU ovim procesima je čest slučaj velikog broja (legalnih i ilegalnih) posrednika, koji imigrantima pokušavaju da “pomognu” time što će im obezbediti potrebnu dokumentaciju i skratiti birokratske procedure za pozamašnu sumu novca. Tako je poslednjih godina sve učestaliji i problem lažnih sertifikata o poznavanju nemačkog jezika, koji je potreban za radnu dozvolu.\nSofi Engel, rukovoditeljka Odeljenja za nemački jezik i zamenica direktora Goethe-Instituta, u razgovoru za Sandzaklive.rs portal ukazuje da na ovom polju postoje dve različite teme – radna dozvola i dokazivanje znanja nemačkog jezika. Takođe, sertifikat je važan i prilikom apliciranja za vizu, a za svaki od ovih slučajeva potreban je različit stepen poznavanja jezika.\nU skladu sa skalom Zajedničkog evropskog referentnog okvira za žive jezike koja podrazumeva šest nivoa, postoje sertifikati za nivoe A1, A2, B1, B2, C1 i C2, koje izdaju ovlašćene institucije koja poseduje dozvolu na osnovu standarda organizacije ALTE za izdavanje sertifikata o položenom ispitu. U Srbiji su to Goethe-Institut, ÖSD, kao i škole za učenje stranih jezika koje su sertifikovane prema telc-u ili ECL-u.\nPut do ovih “papira” može da vodi kroz časove ako ste početnik, ili kroz jednostavnu prijavu za ispite ukoliko smatrate da je vaše poznavanje nemačkog jezika već u skladu sa potrebama za useljenjem ili radnim mestom u novoj zemlji prebivališta. „Ima dosta ljudi koji su venčani, ili dece ljudi koji su već u Nemačkoj. U tim slučajevima se ne podnosi zahtev za radnu vizu već za vizu za spajanje porodice, a za to treba A1 sertifikat koji je najniži nivo“, objašnjava Sofi Engel.\nŠto je kompleksniji posao, to je potrebniji i viši stepen poznavanja jezika. Engel dalje pojašnjava da je, recimo, za posao vaspitačice u vrtiću potreban nivo B2, te da nivo sertifikata koji posedujete određuje i platni razred na novom radnom mestu. Ako želite da budete lekar u Nemačkoj, potreban vam je nivo C1.\nKao glavni problem ona ističe to što se neophodnost sticanja sertifikata često ne shvata previše ozbiljno, ili su ljudi u žurbi, pa onda nasedaju na prevare i prevarante na internetu koji tvrde da ovaj sertifikat može da se kupi.\nOdatle počinju problemi jer svi nadležni organi, od ambasada do odgovarajućih službi u Nemačkoj, Austriji ili Švajcarskoj, izvršavaju dodatnu proveru svakog sertifikata.\nMolbe uz koje su priložena falsifikovana dokumenta se odbijaju, a licu koju je podnelo takav dokument bude zabranjeno polaganje bilo kog ispita Goethe-Instituta u narednih godinu dana. Neretko organi vlasti u Nemačkoj,\nAustriji ili Švajcarskoj pokreću i krivični postupak, čime se umesto željenog ubrzanja zapravo samo\notežava put za Nemačku.\n„Imali smo primer jedne mlade žene koja je bila trudna u sedmom mesecu i prijavila se za polaganje sertifikata. Ako bi ona, recimo, morala da čeka još godinu dana to bi bilo strašno za njen život i njenu porodicu“, ukazuje Sofi Engel na moguće posledice po živote ljudi koji nasednu na ovakve prevare.\nSa druge strane, ona ističe kako početni nivo nemačkog jezika zapravo i nije previše zahtevan, premda iziskuje određeni broj časova za one koji nisu učili nemački u školi. Za osnovne nivoe je neophodno poznavanje jednostavnih vidova komunikacije, poput pisanja kratkih poruka ili mejlova, čitanja oglasa, predstavljanja i slično.\nKada govorimo o Goethe-Institutu, prijave za časove su moguće i fizičkim putem i onlajn, dok za ispite je prijava isključivo onlajn i tom prilikom mogu da biraju i datum polaganja ispita.\nTermina ima barem jednom mesečno, a ponekad i više, i oni su poznati za čitavu narednu godinu. Do kupovine lažnih sertifikata ne dolazi nužno iz želje da se prevari sistem, već često i iz neznanja.\nSa ovim informacijama i poznavanjem mogućih pogubnih posledica, izbor o načinu dokazivanja znanja jezika\npostaje veoma lak.\n(Izvor : Sandzaklive.rs)\nnemački jezik sertifikat\nNovi Pazar - Vozio bez vozačke dozvole i pod dejstvom psihoaktivnih supstanci\nNi so, ni rizla: Nikad nećete pogoditi čime Nemci posipaju puteve okovane ledom


Na listi za izbor najboljeg sportiste u BiH ostali samo najbolji\nG.Karać, Foto: V.Stojaković 19.11.2015 14:47\nDžudista Harun Sadiković, košarkaš Džanan Musa i atletičar Amel Tuka, ostali su u užoj konkurenciji za najboljeg sportistu BiH u 2015. odlučeno je danas (četvrtak) na trećoj sjednici stručnog žirija u Banjaluci.\nOdluku o tome ko će biti laureati žiri će donijeti 15. decembra na posljednjoj sjednici u Sarajevu i to nekoliko sati uoči završne manifestacije na kojoj će biti proglašeni oni koju su obilježili sportska dešavanja u godini na izmaku. Žiri je na zasjedanju redukovao i listu u kategoriji za najbolju ekipa a u užoj konkurenciji su SFK 2000 Sarajevo, Kadetska košarkaška reprezentacija BiH i KK Igokea.\nŠto se tiče nagrade za najboljeg trenera nju će dobiti neko od ova tri stručnjaka a u konkurenciji su Josip Pandža (košarka), Željko Lukajić (košarka) ili Samira Hurem (fudbal).\nU užoj konkurenciji za najperspektivniju sportistkinju su Snežana Marković (stoni tenis), Nefisa Berberović (tenis), Zerina Piskić (fudbal), Tatjana Đekanović (streljaštvo), Žana Dragutinović (odbojka) i Emina Pašukan (plivanje).\nEpitet najperspektivnijeg sportiste ponijeće Njegoš Sikiraš (košarka), Toni Miletić (džudo), Luka Mihailović (stoni tenis), Hamza Čajić (karate), Luka Dakić (kuglanje) ili Mihajlo Čeprkalo (plivanje).\n"Ova manifestacija je tokom svi ovih 15 godina njegovala i očuvala ideju da bude podsticaj za bh. sportiste i nagradi one koji su uz izuzetne napore i zalaganje postigli zaista vrhunske rezultate. Uvjeren sam da ćemo i ovaj put biti na visini zadatka i da će 15. decmebra nagrade biti u pravim rukama iako svi portisti koji su ove godine bili u konkurenciji zaslužuju priznanje za svoje rezultate", rekao je Ljubiša Majdov, član žirija.\nNagrade će biti dodijeljene ukupno 12 kategorija a osim pomenutih tu su još\nnajbolji sportista sportu za invalide, najbolja ekipa u sportu za invalide. nagrada za životno djelo, nagrada za razvoj sporta, nagrada za fer-plej, te nagrada publike - čitalaca o kojoj će SMS porukama odlučiti čitaoci "Nezavisnih" i posjetioci portala www.nezavisne.com. Svečana manifestacija proglašenja najboljih sportista BiH u 2015. godini biće održana 15. decembra u Kongresnom centru hotela "Terme" na Ilidži sa početkom u 20 časova. Istog dana nekoliko sati ranije, održaće se i posljednja sjednica žirija na kojoj će biti utvrđene konačne liste najboljih sportista BiH u ovoj godini.


Carles Puigdemont, Brisel\nDvije formacije koje su prošli mjesec osvojile 66 od 135 mjesta u parlamentu Katalonije, Zajedno za Kataloniju i Katalonska republikanska ljevica, saopštile su da će podržati Carlesa Puigdemonta (Karles Pućdemon) za novog predsjednika katalonske vlade.\nDanas je najavljena prva sednica katalonskog parlamenta poslije prijevremenih izbora održanih 21. decembra, nakon čega će se glasati o novoj vladi.\nPristalice nezavisnosti dobili su većinu mjesta, baš kao i na prethodnim izborima 2015. i nastavljaju insistirati na imenovanju Puigdemonta.\nCarlesa Puigdemont je u Belgiji otkad je 27. oktobra u katalonskom parlamentu izglasano proglašenje nezavisne republike Katalonije, a španska vlada smijenila regionalnu katalonsku vladu i raspisala prijevremene izbore.\nŠpanske vlasti će nastaviti direktno kontrolisati Kataloniju ukoliko Puigdemont pokuša obavljati funkciju regionalnog predjsednika iz Brisela, gdje je pobjegao od španskog sudstva, izjavio je španski premijer Mariano Rajoy (Marijano Rahoj).\nRajoy smatra "apsurdnim" da Carles Puigdemont iz Brisela upravlja Katalonijom, pokrajinom na obali Sredozemnog mora sa 7,5 miliona stanovnika.


Izvor\tSuper žena\tfebruar 17, 2018\n[yt_dropcap type="default" font="" size="14" color="#000" background="#fff" ] Z [/yt_dropcap]ahvaljujući kombinaciji blagotvornih sastojaka, ovaj napitak daje rezultate već za sedam dana. Vaš struk će biti i do 8 centimetara tanji.\nZahvaljujući sastojcima ovog napitka - zelenom čaju, cimetu i lovorovom listu, ovaj napitak savršeno sagoreva masne naslage sa stomaka, butina i zadnjice. Ujedno on ubrzava metaboličke procese u organizmu, poboljšava probavu i usled redovnog konzumiranja možete već za sedam dana primetiti odlične rezultate. Potrebni sastojci:\nPriprema: 1. Prokuvajte 800 ml vode, a potom sklonite sa ringle kako biste dodali štapić cimeta, 4 lovorova lista i jednu kašiku zelenog čaja. 2. Smesu ostavite da odstoji 15 minuta, procedite čaj i vaš napitak je spreman. Način upotrebe: Čaj je najbolje biti tri puta dnevno: ujutru, na prazan želudac, druga polja odmah posle doručka i treća pre spavanja.\n« Ljudi preteruju sa ovim lekom, posledice mogu da budu ozbiljne OD NJE ŽENSKE GRUDI RASTU KAO LUDE: Jedna od nastarijih lekovitih biljaka čini čuda sa vašim telom »


Putnici koji nisu državljani Srbije obavezni su da se sami upoznaju sa viznim režimom zemlje u koju putuju i kroz koje putuju. Agencija ne snosi odgovornost za nedobijanje vize i u tom slučaju smatra se da je putnik odustao od putovanja i podleže troškovima otkaza putovanja prema Opštim uslovima. Organizator putovanja nije ovlašćen i ne ceni valjanost putnih i drugih isprava. Preporučuje se putnicima, državljanima R. Srbije, da se informišu o uslovima ulaska u zemlju u koju putuju. Agencija ne snosi odgovornost u slučaju da pogranične vlasti onemoguće putniku ulaz na teritoriju zemlje u koju putuju. Uz ovaj program važe opšti uslovi organizatora putovanja turističke agencije Plana Tours, licenca OTP 506/2010 od 04.03.2010.


U sukobima u blizini iračko-turske granice poginulo 23 kurdskih pobunjenika i 12 turskih vojnika\nU sukobima u blizini iračko-turske granice poginulo je 23 kurdskih pobunjenika i 12 turskih vojnika, saopštio je danas generalštab turske vojske. Izvori iz turskih bezbednosnih snaga su rekli i da je danas u istoj oblasti u eksloziji mine u autobusu poginula jedna osoba, dok je osam ranjeno. Za sada nije poznato da li su žrtve civili ili pripadnici snaga bezbednosti.\nGeneraštab turske vojske je naveo da se borbe u planinskoj oblasti uz granicu s Irakom nastavljaju. Izvori iz bezbednosnih snaga ranije su rekli da je u sukobima poginulo 12 turskih vojnika. Pro-kurdski mediji prenose da je su kurdski pobunjenici saopštili da imaju i taoce.\nTurski premijer Redžep Tajip Erdogan najavio je danas održavanje hitnog sastanka sa vrhom vojske i vladinim zvaničnicima zbog sukoba sa kurdskim pobunjenicima. Turska vlada je pod velikim prtiskom javnosti i uticajne vojske da pošalje trupe u severni Irak kako bi se sukobili s kurdskim pobunjenicima koji tamo imaju baze, a u Turskoj sprovode terorističke napade.\nTurski parlament je prošle nedelje ovlastio vojsku za prekogranične akcije u severnom Iraku, ali se tome, uz ocenu da će se destabilizovati region, protive SAD, saveznik Turske, i vlada u Bagdadu. Kurdski zvaničnik u Iraku rekao je danas da je turska vojska grantirala iračke oblasti uz granicu s Turskom.\nLider autonomne kurdske oblasti u Iraku Masoud Barzani rekao je da će ta oblast pružiti otpor turskoj vojsci.\n"Ne želimo da idemo u rat između Kurdska radnička partija i Turske, ali ako kurdski region bude napadnut, mi ćemo onda braniti naš narod", rekoa je Barzani novinarima nakon sastanka s iračkim predsednikom Džalalom Talabanijem, takođem Kurdom.\nAnkara tvrdi da je u akcijama kurdskih pobunjenika pod vođstvom PKK poginulo više od 30.000 ljudi otkada je ta organzacije pokrenula kampanju za autonomiju Kurda na jugoistoku Turske 1984. godine.


Konkursi za posao i slobodna radna mesta\npetak, 16 oktobar 2009 11:40\nSajt Pazova.org traži saradnike iz svih mesta u našoj opštini.\nPotrebni su nam saradnici za marketing, koji će doprineti kvalitetnijem radu informativnog internet sajta Pazova.org.\nTražimo mlade, komunikativne ljude iz svih mesta naše opštine.\nZbog želje da proširimo informativnu mrežu, tražimo saradnike iz svih mesta opštine koji bi doprineli da informacije na sajtu budu raznovrsnije i kvalitetnije.\nPrednost imaju mladi ljudi koji žele da se bave novinarstvom i web novinarstvom.\nMi smo vaša prilika da zaradite, ali i da steknete iskustvo u web novinarstvu koje je posao budućnosti.


Kontracepciju učiniti pristupačnijom\nU Crnoj Gori je potrebno kontracepciju učiniti pristupačnijom, promovisati kontraceptivna sredstva u školama, i uvesti predmet Zdravi stilovi života kao obavezan u cilju smanjena broja neželjenih trudnoća, abortusa i seksualno prenosivih infekcija, ocijenjeno je iz nevladine organizacije (NVO) Juventas.\nIz te NVO su, povodom Svjetskog dana kontracepcije, koji se danas obilježava, ukazali na značaj unapređenja svijesti o korišćenju kontracepcije i njenoj povećanoj dostupnosti.\n„Ovaj dan koristimo da skrenemo pažnju na važnost dalje promocije kontraceptivnih sredstava, posebno među mladima i parovima koji planiraju da odlože rađanje djeteta. Kada su mladi u pitaju, važno je kroz edukative sadržaje, koji treba da budu obavezni, u školi promovisati kontracepciju“, kaže se u saopštenju.\nIz Juventasa su apelovali da Zdravi stilovi života budu obavezan predmet u školi, dostupan svim učenicima.\n„Takođe, savjetovališta za mlade treba da budu poznata mjesta na kojima se mogu dobiti važni savjeti u procesu odrastanja. Na kraju, skrećemo i pažnju da je među kontraceptivnim sredstvima, kondom jedino sredstvo koje štiti i od seksulano prenosivih bolesti“, istakli su iz te NVO.\nOni su ukazali da podaci međunarodnih organizacija, koje se bave promocijom planiranog roditeljstva ukazuju da, kao najčešće razloge za nezaštićen seksualni odnos, mladi navode to da im je u tom trenutku kontracepcija bila nedostupna, „mada ima onih koji navode da su zaboravili, ili jednostavno ne vole da upotrebljavaju kontraceptivna sredstva“.\n„U regionima, gdje je efektivna kontracepcija dostupna i široko korištena, ukupan broj abortusa se veoma smanjio, ali se i dalje ovaj metod pojavljuje se u značajnom postotku kao metoda planiranja porodice sa svim posljedicama i rizicima za reproduktivno zdravlje žene“, naveli su iz Juventasa.\nPodaci Svjetske zdravstvene organizacije, kako se novid, pokazuju da od 210 miliona trudnoća koje se dese svake godine, oko 22 odsto završi namjernim prekidom i, gledano globalno, vjerovatnoća je da velika većina žena ima bar jedan pobačaj do 45. godine života.\n„Prema podacima Instituta za javno zdravlje iz 2015. godine, u Crnoj Gori, na 100 porođaja bilo je 13,5 abortusa“, kaže se u saopštenju.\nIz Juventasa su podsjetili da su ranija istraživanja iz 2005, ukazivala da nezadovoljavajuću kontracepciju u Crnoj Gori ima skoro trećina udatih žena, što, kako smatraju, predstavlja veoma bitan indikator koji je povezan sa zaštitom seksualnog i reproduktivnog zdravlja žena.\n„Ujedno, nezadovoljavajuća kontracepcija se može nekada tretirati i sa pozicije zaštite ljudskih prava“, istali su iz Juventasa.\nOni su ukazali da, na osnovu statistike, u Crnoj Gori svake godine abortus obavi više od 1,4 hiljade žena, „dok je u više od 70 odsto slučajeva riječ o namjernim prekidima trudnoće“.\n„Crna Gora se obavezala da će smanjiti stopu prekida trudnoće i unaprijediti kvalitet usluga vezanih za prekid trudnoće koje su uslovljene medicinskim indikacijama, kao dijela usluga oblasti seksualnog i reproduktivnog zdravlja, kroz Strategiju očuvanja i unapređenja reproduktivnog i seksualnog zdravlja 2013 – 2020“, podsjetili su iz Juventasa\nTom Strategijom je, kako su dodali, predviđena edukacija o kontraceptivnim metodama i sredstvima te o komplikacijama abortusa i neželjenim efektima na zdravlje.


Beta 6. aprila 2020. 12:05\nTransparentnost Srbija (TS) pozvala je državne organe i zdravstvene ustanove da objave ključne informacije o svim nabavkama koje su sproveli od uvodjenja vanrednog stanja, uključujući i one nabavke kod kojih nije primenjen Zakon o javnim nabavkama.\n„Iako je radi transparentnosti javnih rashoda ustanovljen državni Portal javnih nabavki, gradjani Srbije su ovih dana informacije o velikim nabavkama dobijali na druge načine, putem Instagram profila i kroz medijske izjave predsednika Republike“, navela je TS u saopštenju.\nTS podseća da je, prema rečima predsednika države Srbija već naručila i platila 1.100 respiratora, dok poslednja nabavka koju su državni organi i zdravstvene ustanove raspisali i objavili na Portalu javnih nabavki potiče od 11. marta 2020.\nTada je, kako je navedeno, Ministarstvo zdravlja, uz pozitivno mišljenje Uprave za javne nabavke, otvorilo pregovarački postupak radi kupovine 15 respiratora, i odabralo povoljniju od dve ponude već posle sedam dana.\n„Zakon o javnim nabavkama je na snazi i posle proglašenja vanrednog stanja. S druge strane, on očigledno nije primenjen na vrednim nabavkama koje se trenutno sprovode. Kako je to moguće“, pita TS.\nPo Zakonu o javnim nabavkama iz 2012, koji će se primenjivati do 1. jula 2020, postoji mogućnost da se nabavke sredstava „radi obezbedjivanja osnovnih životnih uslova u slučajevima elementarnih nepogoda“ sprovode bez primene bilo kog od propisanih postupaka.\nJedina obaveza je da se u takvim slučajevima postupa „u skladu sa načelima iz zakona“ (efikasnost, konkurencija, transparentnost, jednakost ponudjača), medjutim, kako je objašnjeno, poštovanje tih načela može se samo naknadno utvrdjivati, i za to nema čvrstih proceduralnih garancija.\nS druge strane, kod pregovaračkog postupka, kakav je primenjen kod nabavke 15 respiratora u prvoj polovini marta ove godine, rokovi su znatno skraćeni u odnosu na redovnu tendersku proceduru, ali postoje i garancije transparentnosti – objavljivanje informacija na Portalu javnih nabavki.\n„U aktuelnoj situaciji velike potražnje za respiratorima na svetskom nivou, može se zamisliti da bi mogla biti privremeno opravdana čak i tajnost nekih podataka o nabavkama. Medjutim, teško je zamisliti bilo kakav valjani razlog da se ne objavi šta je tačno kupljeno i koliko je za to plaćeno“, naglasila je TS.\nInformacije o tome koja oprema je kupljena i u kom iznosu trebalo bi da pružaju oni državni organi koji nabavljaju medicinsku opremu, navela je TS.\nTa organizacija je dodala da treba izbeći bilo kakve izjave koje bi mogle biti shvaćene kao poziv na kršenje zakona, na primer da su respiratori kupljeni „na polu-crno“.\nPrelević: Ne može predsednik da odlučuje da li će biti policije na…\nVlada povlači Zakon o eksproprijaciji iz procedure,…\nJavne ličnosti u otvorenom pismu Vučiću i Brnabić: Sačuvajmo…\nNikola Tarbuk, novi generalni sekretar SKGO\nMinistarstvo državne uprave i lokalne samouprave snažno…\nLjudi bliski vlasti traže od novinara KRIK-a 90 miliona…


Vučić i Srbi sa KIM - sedam zaključaka - Studio B\nObjavljeno: 24.05.2019. 15:34 Izmenjeno: 24.05.2019. 15:34\nDirektor Kancelarije za KiM Marko Ðurić preneo je da je na današnjem sastanku sa 140 političkih predstavnika Srba i najznačajnijih institucija Srbije na KiM doneto sedam zaključaka po pitanju aktuelne situacije na KIM, među kojima je i da nema dijaloga Beograda i Prištine dok se ne ukinu takse\n„Razmotrena je na sveobuhvatan i temeljan način situacija na Kosovu i Metohiji sa kojom se kao država suočavamo, kao nacionalnom pitanju broj jedan“, naveo je Ðurić.\nKaže da je prvi zaključak da je Srpska lista na izborima u nedelju ostvarila veličnastvenu pobedu i demonstrirala jedinstvo sprskog naroda i želju da svoje delovanje i opstanak zasniva na vezi sa državom Srbjom.“Da je jedinstvo naroda na KiM i države neraskidivo i da su izbori jasna poruka svima u Prištini i međunarodnoj zajednici da je tu vezu nemoguće prekinuti bez obzira na pritiske“.\nDrugi zaključak je da posle te pobede na izborima, kako je rekao predsednik Aleksandar Vučić, ne sme da bude „spavanje na lovorikama“ i hvalisanja, rekao je Ðurić.Zato je, kako kaže, poslata poruka sa vrha predstavnicima Srba na KiM da se od njih očekuje da rade još više na unapređenju položaja našeg naroda na KiM.\nTreći zaključak da poruka da su predstavnici Srba dužni da se bore svakog dana za srpske interese i da budu spremni ako bude potrebno da napuste svoje funckcije u slučaju novih pritisaka.“Da će izabrani gradonačelnici na severu obavljati svoje dužnosti u punom kapacitetu samo dok ne uslede novi pritisci koji bi njihovo delovanje učinilo besmislenim“.\nÐurić navodi da je četvrti zakljčak da su svi jednoglasni da nema daljih razgovora sa privremenim insitucijama u Prištini u okviru dijaloga Beograd i Prištine do povlačenja taksi i pritisaka, bez obzira na različite ucene.“I da ćemo do završetka sastanka najavljenog za početak jula u Parizu, pratiti situaciju pažljivo. Ako ni do tada ne bude povlačenja jednostranih taksi Prišitne, da će Srbija preduzeti vrlo energične, oštre i efikasne mere protiv predstavnika institucija u Prištini, koji će biti ciljane na interese separatista, ali takve da se izbegnu negativne posledice za Srbe na KiM. Apelovano je, takođe, na predstavnike međunarodne zajednice da doprinse smanjivanju mogućnosti eskalacije“.\nPeti zaključak je, pošto je prisustvovao Vučić kao vrhovni komandanr oružanih snaga Srbije, spremnost da se zaštiti srpski narod u pokušaju narušanja njegove bezbednosti i opstanaka.“Izražena je nada da će međunarodna misija sprovoditi svoj mandat kako da do nasilnih scenarija nikada ne bi došlo. Ponovljena je iskrena rešenost Srbje da na miran način rešava probleme, ali i čelična odlučnost da se sprski narod na KiM zaštiti od svake evenetualne namere da ga više ne bude“, naveo je Ðurić.\nŠesti zaključak je da će biti ubrazana realizacija plana predsednika Vučića za ulaganje i sprovođenje brojnih projekata u srpske sredine na KIM: bolnice, puteve, škole, privredu, i slično.Ðurić kaže da će sve sto je najavljeno da će biti završeno do Vidovdana biti gotovo, a ostalo kada kako je planirano.


Rusija: Postoji rizik od nuklearnog rata - Sputnjik Srbija\n16:46 24 Novembar 2020\n11:38 12.09.2019 (osveženo 18:54 12.09.2019) Preuzmite kraći link\nSituacija u oblasti strateške stabilnosti nastavlja da se pogoršava i postoji rizik od izbijanja nuklearnog rata, izjavio je zamenik ministra inostranih poslova Rusije Sergej Rjabkov.\n„Neosporna je činjenica da se situacija u oblasti strateške stabilnosti i dalje pogoršava. Rizici takođe rastu... Postoji rizik od izbijanja nuklearnog rata, čak i u situaciji kada strane ne nameravaju da pokrenu nuklearni sukob“, istakao je Rjabkov.\n„Postupci naših kolega na Zapadu postaju emocionalniji, a ponekad i veoma agresivni“, objasnio je Rjabkov, govoreći u Moskvi na predstavljanju izveštaja Nacionalnog istraživačkog univerziteta „Visoka ekonomska škola“, koji je objavljen pod naslovom „Novo razumevanje i načini jačanja multilateralne strateške stabilnosti“.\n„Moskva zna da Vašington održava svoje poligone u stanju gotovosti za moguće nastavljanje testiranja“, istakao je Rjabkov.\nGeneralna skupština UN usvojila je Sporazum o zabrani nuklearnih proba 1996. godine, ali on nije stupio na snagu, jer ga nije potpisalo nekoliko država, među kojima su i Sjedinjene Američke Države. Sve evropske zemlje, uključujući Rusiju, Veliku Britaniju i Francusku, ratifikovale su ovaj Sporazum.\n„Sledeća žrtva američke težnje da sebi odvežu ruke u oblasti kontrole oružja mogao bi biti Sporazum o merama za dalje smanjenje i ograničavanje strateškog ofanzivnog naoružanja. Jedan od poslednjih preostalih kamena temeljca strateške stabilnosti. Sporazum ističe 5. februara 2021. godine“, podsetio je Rjabkov.\nRjabkov je naveo da Rusija smatra da je nemoguće nastaviti sa smanjenjem nuklearnog oružja, bez ograničenja u oblasti protivraketne odbrane.\n„Ne govorimo o tome da bi sve to (sistem kontrole naoružanja) trebalo da bude zamrznuta konstrukcija. Apsolutno ne. Naprotiv, mnogo pre dolaska aktuelne američke administracije smo na svim nivoima naglašavali da će, na primer, dalji koraci za smanjenje nuklearnog naoružanja biti hipotetički mogući, samo ako se u potpunosti uzmu u obzir svi faktori koji utiču na stratešku stabilnost“, naglasio je on.\n„Prevedeno na razumljiviji jezik to znači, na primer, da je nemoguće nastaviti sa skraćivanjem, bez odgovarajućih ograničenja u oblasti protivraketne odbrane“, dodao je zamenik ministra.\n„Približili smo se granici kontrole naoružanja, iza koje će postati imperativ potpuno razmatranje nuklearnih potencijala drugih država koje poseduju takvo oružje“, ocenio je Rjabkov.\nsporazum o strateškom ofanzivnom naoružanju, nuklearni rat


Nagradni konkurs - 15 hiljada evra za 3 najbolja umetnika\nPočetna/BIZNIS/Nagradni konkurs – 15 hiljada evra za 3 najbolja umetnika\nUMETNIČKI KONKURS „EVROPA JE OVDE“ 2021″\nSana Life 23. februara 2021.\tBIZNIS, KATEDRA, UMETNOST, ZANIMLJIVOSTI Ostavite komentar\nDelegacija Evropske unije u Republici Srbiji raspisuje tematski, umetnički konkurs za dostavljanje predloga angažovanih i interaktivnih umetničkih instalacija na temu “Evropa je ovde 2021“.\nOvaj umetnički nagradni konkurs, kao i tri najbolja predloga, deo je kampanje koju sprovodi Delegacija Evropske unije u Srbiji povodom obeležavanja Dana Evrope u maju 2021. godine.\nDan Evrope obeležava se svake godine 9. maja i slavi mir i jedinstvo u Evropi. Ovaj datum je godišnjica istorijske “Šumanove deklaracije”. Kako bi se obeležio Dan Evrope, institucije EU otvaraju vrata javnosti u Briselu i Strazburu početkom maja. Lokalne kancelarije EU širom Evrope i sveta organizuju razne aktivnosti i događaje za sve uzraste. Svake godine na hiljade ljudi učestvuje u posetama, debatama, koncertima i drugim događajima kako bi obeležili ovaj dan i promovisali ciljeve i vrednosti EU.\nUmetnički konkurs ima za cilj da pruži podršku mladim i talentovanim umetnicima, da promoviše njihov autorski rad i evropske vrednosti. Tri predloga koja će stručni žiri odabrati biće izložena u javnom prostoru u Beogradu, Nišu i Novom Sadu na Dan Evrope, počevši od 8. ili 9. maja 2021. godine do kraja maja 2021, u okviru manifestacije obeležavanja Dana Evrope u Srbiji koju organizuje Delegacija Evropske unije u Republici Srbiji.\nOsnovni kriterijum za odabir umetničke instalacije je odgovor na temu „Evropa je ovde 2021″ – pod ovim sloganom promovišemo vrednosti EU, a to su: ljudsko dostojanstvo, sloboda, demokratija, ravnopravnost, poštovanje vladavine prava i ljudskih prava, solidarnost;\nPredlog umetničke instalacije treba da bude angažovan umetnički rad ili umetničko delo, 3D interaktivna instalacija u prostoru, koja komunicira temu konkursa „Evropa je ovde 2021″ putem sledećih medija: multimedija, skulptura, ready-made objekata i slično. Tri pobednička rada moraju takođe biti jasno vidljiva i uočljiva sa daljine, te da kroz upotrebu tog prostora i narativa ne samo komunicira sa publikom već i da aktivno uključuje publiku u simboličko značenje instalacije već možda i u kreiranju novih dodatnih elemenata instalacije.\nSvaki od tri dobitnika dobiće 5.000 evra (neto, u dinarskoj protiv vrednosti) za izradu umetničke instalacije, njeno izlaganje u određenom javnom prostoru u jednom od tri gorenavedena grada, pokrivanje logističkih troškova (postavljanje umetničkog objekta), putnih troškova autora i troškova autorskih honorara.\nOznakedelegacija delo Evropa konkurs mladi nagrada prijava umetnici unija vrednosti\nPrethodni „Leptirić“ obeležio 40 godina postojanja\nSledeći PLITVIČKA JEZERA – putopis iz susedstva


"Future Case" Danila Vuksanovića - Dan u Beogradu\nNaslovna » Izlasci » Izložbe » „Future Case“ Danila Vuksanovića\nAh Neša 7. juli 2011. Izložbe Postavite komentar\nOd 11. (19.00) do 31. jula, u Galeriji SULUJ (Terazije 26/II) biće otvorena izložba „Future Case“ novosadskog slikara Danila Vuksanovića.\nCiklus se sastoji od radova na papiru u kombinovanoj tehnici i ulja na platnu, koji su deo istog misaonog i poetskog procesa.\nLična sublimacija materijalne kulturne baštine, aktuelna politička previranja, opčinjenost lepotom pismena kroz grafički znak i simbol, stavili su likovnost umetnika u poseban kontekst. Njegovi radovi sublimiraju slovni znak, grafizam, simbol, heraldičke elemente, u pitkom, koloristički bogatom organizmu autohtone slike, jasne aktuelne poruke. Angažovano kroz likovnost, umetnik progovara o našoj prošlosti ali i sadašnjem trenutku i ličnom mestu pojedinca u tom okruženju. Radovi su rađeni kombinovanom tehnikom, na papiru, kartonu i platnu a deo su opusa nastalog u poslednje dve godine. (DuB)\nTagovigalerija suluj izložba\nPrethodni Dan nauke Srbije – 10. jul\nSledeći Pesma dana: Johnny Cash – Hurt


Podaci jesu nova nafta, a Srbija je počela gradnju Državnog data centra gde će ih čuvati - Biznis Telegraf.rs\nPodaci ažurirani 12. July 2020 | 20:00\n03/07/19 | 13:28 ≫ 13:31\nPodaci jesu nova nafta, a Srbija je počela gradnju Državnog data centra gde će ih čuvati\nOvo će biti najmoderniji infrastrukturni centar\nU Kragujevcu je danas počela izgradnja Državnog data centra koji će obezbediti čuvanje podataka od velike važnosti za državu, a postavljanju kamena temeljca prisustvovala je predsednica Vlade Srbije Ana Brnabić.\nPremijerka je istakla da će za 12 meseci Srbija dobiti jedan od najmodernijih data centara u svetu, u koji će biti uloženo 30 miliona evra i koji će, kako je rekla, voditi Srbiju u budućnost novih investicija i tehnologija.\nOna je ocenila da je izgradnja Državnog data centra važna zbog pune bezbednosti podataka građana, a Srbija će se time naći na mapu zemalja koje imaju svopstveni data centar za čuvanje i bezbednost podataka.\nNavela je da će to biti najmoderniji infrastrukturni centar, a uz sve ono što je do sada urađeno u eUpravi, naglasila je, to će omogućiti još bržu upravu.\nTreća važna stvar, navela je premijerka, jeste da je to veliki korak u daljem pozicioniranju Srbije kao zemlje koja je kredibilna destinacija za investcije.\n- Podaci su danas nafta. Najbolja stvar je ako neko vas izabere da čuvate podatke, to mnogo govori o vama, da ste bezbedna, stabilna, predvidiva, kredibilna destinacija za investicije - navela je Ana Brnabić.\nPoslednji razlog je taj što to pokazuje da Srbija, njene građevinske kompanije, uprava, fakulteti i kadrovi mogu da izgrade najmodernije tehnološki najzahtevnije projekte.\n- Izgradnju Državnog data centra postavila sam sebi za cilj još kao ministar za državnu upravu i lokalnu samoupravu. Tada sam govorila da naša državna uprava mora da izgleda drugačije, da više ne maltretiramo građane s papirima i čekanjima na šalteru. Sve smo to zaobišli uvođenjem moderne tehnologije i transformacijom uprave koja je sada u službni građana - rekla je Brnabićeva.\nOna je istakla da je to uvedeno, iako Srbija za takve projekte nije imala osnovnu infrastruktru.\nPodsetila je da su najpre podaci iz matične knjige rođenih prevedeni u elektronski oblik, zatim podaci o državljanstvu, a onda je uveden centarni registar građana.\n- U jednom trenutku pitala sam gde čuvamo te naše podatke, i to malo koje imamo u elektronskom obliku, ispostavio se da se oni čuvaju pojedinačno u svakom ministarstvu u nekoj maloj sobi bez adekvatnog napajanja, hlađenja i sigurnosti - navela je Brnabićeva i dodala da je iz tog razloga osnovana Kancelarija za IT i eUpravu.\nPrema njenim rečima, Kancelarija je za dve godine uspela da uradi ono što država nije uradila prethodnih 15 godina, da je uradila čak i više nego neke razvijenije države za sedam ili deset godina.\nPodseća da je jedan od prioriteta bio napraviti Državni data centar koji se nalazi u Beogradu, gde se trenutno čuvaju svi podaci građana, privrede i države i koji su iz malih kancelarija ministarstava prebačeni u taj centar.\nRazvoj eUprave, istakla je premijerka, zahtevao je i veći prostor za čuvanje podataka, te su osim matične knjige i državljanstva, vremenom elektronski oblik dobili sud, zdravstveni karton, recept, upisivanje u vrtić…\n- Sledeće važno pitanje koje smo postavili jeste u kakvim se bezbednosnim uslovima čuvaju podaci građana. Potrebna nam je još jedna bezbednosna brana za podatke. Mnoge naprednije zemlje svoje podatke čuvaju u nekim drugim zemljama, mi nismo želeli to da uradimo, već smo odlučili da naši podaci budu čuvani u našoj zemlji - podvukla je Brnabićeva.\nDirektor Kancelarije za IT i eUpravu Mihailo Jovanović potpisao je danas i tri Memoranduma o razumevanju s predstavnikom kompanije Microsoft u Srbiji Željkom Vojinovićem, direktorom za javni sektor centralne i istočne Evrope za kompaniju Microsoft Kostasom Lukasom, predstavnikom Oracle u Srbiji Vladimirom Kneževićem i predsednikom Izvršnog odbora Banke Poštanska štedionica Bojanom Kekićem.\nNaime, te tri kompanije će postati prve komercijalne kompanije koje nameravaju da svoje podatke čuvaju u tom centru.\nIzgradnja Državnog data centra je infrastrukturni projekat od nacionalnog značaja koji će obezbediti čuvanje podataka, sistemsku i bržu izgradnju informacionih sistema elektronske uprave, efikasnije povezivanje različitih baza podataka i razvoj različitih usluga eUprave za građane, privredu, i državu.\nData centar će biti i regionalni centar za čuvanje podataka koji će imati deo namenjen komercijalnim korisnicima.\nDa li biste voleli da živite 150 godina? Moguće je\nSvet u problemu: Blokirane platforme kriptovaluta, sajtovi, onlajn servisi\nBanka prodaje stan u Beogradu, cena 15.000 evra\nDoček na ćirilici u zemlji ribe i pirinča: "Nadam se Ali peju za nekoliko meseci u Srbiji"\nJuventus još niko nije ovako ponizio: Nisu pipnuli loptu 8 minuta i 11 sekundi na polovini rivala\nTeško je održati korak s njim, ali vredi pokušati: Kako se Ovan slaže sa drugim znakovima horoskopa?\nSve manje pilota F1 želi da kleči za "crne živote", TV kamere namerno odbile da snimaju protest?!\nPoznati reper (30) upucan dok se vozio auto-putem: Policajci veruju da je u pitanju planiran napad


Veljko Milić (NDNV): Javne nabavke kao sredstvo za nagrađivanje podobnih medija - Društvo - Dnevni list Danas\nPočetna » Društvo » Veljko Milić (NDNV): Javne nabavke kao sredstvo za nagrađivanje podobnih medija\nVeljko Milić (NDNV): Javne nabavke kao sredstvo za nagrađivanje podobnih medija\nStručnjak za medijsko pravo i izvršni direktor Nezavisnog društva novinara Vojvodine (NDNV) Veljko Milić kazao je danas da javne nabavke za usluge informisanja predstavljaju jednostavan način da se nagrade mediji bliski vlastima i obezbedi prostor za promovisanje lokalnih funkcionera.\n1Piše: Beta 09. februara 2020. 13.03\nMilić je rekao za Vojvođanski istraživačko-analitički centar (VOICE) da je to način na koji se mogu ignorisati pravila o projektnom sufinansiranju medijskih sadržaja od javnog interesa putem konkursa.\n„Zakon o javnom informisanju i medijima ne uređuje pitanja javnih nabavki za usluge informisanja, međutim zloupotrebama javnih nabavki medijima se zapravo dodeljuje javni novac mimo pravila konkursnog sufinansiranja i na taj način se zaobilaze i pravila o konkursnom sufinansiranju koja su uređena Zakonom o javnom informisanju i medijima“, naveo je on.\nPrema njegovoj oceni, takve javne nabavke jesu u skladu sa zakonom koji reguliše tu oblast, ali se one raspisuju za medije „bliske vlastima“.\n„Javne nabavke za usluge informisanja jesu u skladu sa Zakonom o javnim nabavkama, međutim javljaju se drugi problemi kao na primer da se kao jedini ponuđači javljaju lica bliska vladajućim garniturama i opštinama koje raspisuju javnu nabavku. Ili da se javna nabavka za informisanje od izuzetne važnosti za Novi Sad dodeli tabloidima iz Beograda. Ili da javna preduzeća direktnim ugovaranjem dodeljuju medijima iznose koji ne prelaze 500.000 dinara kada nije potrebno spravoditi javnu nabavku“, kazao je Milić.\nVOICE je naveo da su prenosi sednica skupština opština i gradova najčešći razlog za raspisivanje javnih nabavki, a da se javne nabavke takvog tipa obično raspisuju na taj način da se na njih mogu javiti samo lokalne televizije koje pokrivaju tu teritoriju.\nDodaje se da pojedine samouprave raspisuju i nabavke za informisanje građana o radu organa grada, što, kako su ocenili, predstavlja direktno mešanje lokalne samouprave u uređivačku politiku nekog medija.\n„Problematično je što se medijski sadržaji nastali na ovaj način emituju i u okviru informativnog programa medija, bez naznake da se u stvari radi o nekoj vrsti oglašavanja“, naveo je VOICE.\nNovinar radija Bum 93 iz Požarevca Uroš Urošević kazao je da činjenica da lokalna samouprava znatno veća sredstva iz budžeta izdvaja za zadovoljavanje sopstvenog interesa ili sopstvenu promociju u medijima, u odnosu na ostvarivanje javnog interesa u projektima koji se sufinansiraju iz budžeta predstavlja mnogo veći problem od favorizovanja određenih medija.\n„Ako, recimo, imate javnu nabavku za uslugu praćenja rada lokalne samouprave za televiziju sa regionalnim pokrivanjem, a pritom postoji samo jedna takva televizija u Požarevcu, onda je jasno da se favorizuje određeni medij. Isti slučaj je i za štampani medij regionalnog karaktera gde određena konkurencija postoji, ali vi kroz dodatne uslove koji se odnose na radno angažovana lica ili opremu precizno gađate određenu medijsku kuću“, kazao je Urošević.\nOn je ocenio da se na taj način medijima koji svoj posao rade profesionalno šalje poruka da im se to ne isplati.\nDosadašnja praksa pokazuje da lokalne samouprave ne snose sankcije zbog ovakvih javnih nabavki, a Veljko Milić je ocenio da su glavni razlog za to politički pritisci.\n„U nekim postupanjima i te kako ima elemenata krivičnog dela, ali pošto se radi o dodeli novca politički podobnim medijima, izostaje reakcija nadležnih organa, verovatno zbog političkih pritisaka“, ocenio je Milić.\nJavne nabavke, Mediji, NDNV, usluge, Veljko Milić\nVeljko Milić (NDNV): Pritisak javnosti jedini način da se spreče štetne izmene zakona\n09. februara 2020. u 15.07\nTo isto rade i veliki mediji. RTS zaključuje godišnje ugovore preko kojih preusmerava novac i reklame preko izdanja, recimo Ringier Aksel Springer Grupe, kao što je dnevni list BLIC i nedeljnik NIN. Tako RTS, novcem od pretplate kupuje lojalnost štampanih medija. Nije zaista teško proveriti tu informaciju, već je teže poverovati da urednik NINa Milan Ćulibrk i njegova zamenica Vesna Mališić izigravaju kontrolisanu opoziciju.


Riker: Srbija i Kosovo da se vrate dijalogu, SAD spremne da se uključe\nVršilac dužnosti zamjenika državnog sekretara SAD zadužen za Evropu i Evroaziju Filip Riker (Foto: RFE/RL)\nSAD su spremne da se uključe u proces dijaloga Srbije i Kosova, ali to ne mogu da urade dok obje strane same ne odluče da se vrate dijalogu, rekao je vršilac dužnosti zamjenika državnog sekretara SAD zadužen za Evropu i Euroaziju Filip Riker.\nRiker je za Glas Amerike rekao da je o potencijalno snažnijoj ulozi SAD u procesu dijaloga nedavno razgovarao sa prvim čovekom State Departmenta.\nVršilac dužnosti pomoćnika državnog sekretara SAD Filip Riker na panelu u Atlantskom savetu\n„SAD su apsolutno spremne da se uključe, o tome sam baš razgovarao jutros sa državnim sekretarom Mike Pompeom, da želimo da vidimo pomak. Ali to ne to možemo da uradimo umjesto vas. Kosovo i Srbija treba zajedno da odluče o tome da su spremne da se vrate dijalogu. Mi blisko sarađujemo sa partnerima EU. Ja sam bio uključen u ranu fazu dijaloga koja je vodila ka Briselskom sporazumu, za koji mislim da je napravio veliku razliku u funkcionisanju života, uspostavljanju tempa i smanjenju tenzija u regionu u proteklih pet godina“, kazao je Riker.\nTrenutno najviši zvaničnik u State Departmentu koji se bavi Balkanom je rekao da vjeruje da na obje strane postoji volja da se pronađe rješenje i time doprinese stabilnosti i prosperitetu Zapadnog Balkana.\n„Ohrabrujem i Srbiju i Kosovo da nađu način i vrate se pregovorima, a imaće punu podršku SAD i naših partnera u Evropi da kroz dijalog dođu do konačnog sporazuma. Znam da to mogu“, kazao je Filip Riker na panelu o odnosima Evrope i SAD u Atlantskom savjetu u Washingtonu.\nAmerički dipomata je kao „model za rješavanje pitanja u regionu koja vijekovima nisu uspjela da budu riješena“ naveo primjer lidera Grčke i Sjeverne Makedonije koji su uspjeli da postignu sporazum i ocijenio da se uz podršku SAD i EU mogu prevazići izazovi u regionu.


U Srbiji od posledica COVIDA-19 preminulo 10 osoba, u albanskim sredinama na KiM bez žrtava GracanicaOnline.Info\nU Srbiji od posledica COVIDA-19 preminulo 10 osoba, u albanskim sredinama na KiM bez žrtava\n26. maja 2021. 1 min read\nJoš 10 osoba je preminulo od COVIDA-19 u Srbiji u poslednja 24 sata, a od 10.345 testiranih uzoraka je registrovano 387 osoba zaraženih korona virusom, saopšteno je na sajtu Ministarstva zdravlja Republike Srbije, covid19.rs.\nNa bolničkom lečenju se nalazi 981, a na respiratorima 63 pacijenta. Od početka epidemije, u Srbiji su testirana 4.107.942 uzorka, registrovano je 711.116 osoba inficiranih korona virusom, od kojih je 6.811 lica preminulo.\nU albanskim sredinama na Kosovu u poslednja 24 časa nije zabeležen nijedam smrtni slučaj, a od 2.840 testiranih uzoraka su registrovane 44 novozaražene osobe, dok su 152 osobe izlečene, saopšteno je iz Instituta za javno zdravlje u Prištini.\nU albanskim sredinama na Kosovu je od početka epidemije testirano 599.859 uzoraka, registrovano je 107.313 zaraženih, od kojih je 2.241 osoba premunula, a trenutno je 3.195 aktivnih slučajeva zaraze korona virusom.\nPrevious Asocijacija gradonačelnika Kosova: Uskoro se ukida zabrana kretanja, a produžava rad ugostiteljskih objekata\nNext U srpskim sredinama na KiM registrovana četiri nova slučaja korona virusa\nU srpskim sredinama na KiM jedna osoba preminula od korona virusa, 32 novoobolele\nZimski raspust počinje 31. decembra\nU Srbiji 2.180 novoobolelih od korona virusa, u albanskim sredinama na KiM osam\n2. decembra 2021., 14:12\nBrzina vetra: 5 m/s JJI\nNaleti vetra: 11 m/s


"Vreme je da preispitamo sporazum sa EU"\n„Vreme je da preispitamo sporazum sa EU“\nM. K. 15. marta 2017. 08:57\nTurski ministar za pitanja EU Omer Čelik poručio je da je došlo vreme da Turska preispita sporazum o migracijama koji je postigla s tim blokom jer je, kako navodi, postalo jasno da Unija neće zauzeti pravedan stav kad je reč o njenom obećanju da će Turcima ukinuti vize.\nTo je Čelik kasno sinoć rekao Rojtersu, a takođe je poručio da holandske investicije u Turskoj nisu ugrožene nedavnim diplomatskim sporom između dve zemlje.\nGnev Ankare je, objasnio je turski ministar, usmeren prema holandskoj vladi, a ne prema holandskom narodu niti kompanijama.\nIako je potpredsednik turske vlade rekao da bi Turska Holandiji mogla da uvede i ekonomske sankcije, Čelik je istakao da Ankara poziva privrednike širom sveta s porukom da je Turska bezbedna zemlja za investicije.\n„Taj poziv se odnosi i na holandske biznismene koji investiraju, posluju i otvaraju radna mesta u Turskoj. Oni definitno nisu deo krize“, rekao je Čelik.\nOn je precizirao da privatni sektor, poslovni svet, turisti i holandski narod nisu deo novonastale krize.\nTurska je u ponedeljak suspendovala diplomatske odnose na visokom nivou s Holandijom, proteravši ambasadora te zemlje i zabranivši sletanja aviona sa diplomatama u znak osvete zbog toga što je Holandija zabranila ministrima iz Ankare da se obrate Turcima koji tamo žive na skupovima povodom predstojećeg turskog preferenduma o proširenju predsedničkih ovlašćenja.\nHolandija i Nemačka su zabranile takve skupove, pozivajući se na razloge vezane za javnu bezbednost, podseća britanska agencija.\nsporazum sa EUturskamigranti


Kinez u kutijama keksa pokušao iz BiH iznijeti 216.000 eura - Klix.ba\nSlužbenici Uprave za indirektno oporezivanje BiH u saradnji sa službenicima Granične policije BiH privremeno su oduzeli 216.000 eura od kineskog državljanina, koji je sa novcem pokušao napustiti Bosnu i Hercegovinu na Aerodromu Sarajevo.\nDetaljnim pregledom putničkog prtljaga kineskog državljanina na Aerodromu Sarajevo otkrivena je znatna količina strane valute koj nije prijavljena za izvoz van carinskog područja BiH.\nSlužbenici UIO u saradnji sa kolegama iz Granične policije spriječili su pokušaj iznošenja 216.000 eura.\nNovac je bio sakriven u aluminijskoj foliji smještenoj u zapakovanim kutijama keksa. Kineski državljanin kod kojeg je pronađen neprijavljeni novac inače je direktor firme registrovane u Distriktu Brčko i postoji opravdana sumnja da se radi o novcu stečenom nelegalnom trgovinom u Bosni i Hercegovini. Novac je privremeno oduzet, a protiv kineskog državljanina pokrenut je prkršajni postupak pred nadležnim sudom, saopćeno je iz UIO BiH.\nUIO je u skladu sa Zakonom o sprečavanju pranja novca u BiH o cijelom događaju obavijestila Državnu agenciju za istrage i zaštitu BiH (SIPA). S obzirom na znatnu količinu novca, koji je pokušao prokrijumčariti iz BiH, UIO će zajedno sa službenicima SIPA-e u narednom periodu utvrditi i eventualno postojanje osnove za pokretanje krivične odgovornosti protiv Kineza od kojeg je privremeno oduzet novac u stranoj valuti.


Pressing Magazine - Akademski List - Denis napast\nStrip o Denisu i njegovim avanturama u jednom američkom predgrađu izašao je do sada u preko hiljadu listova, u pedesetak zemalja, na dvadesetak jezika. Denis se druži sa Džoijem, Margaretom, ima psa Rafa, zagorčava život poštaru u penziji, komšiji Vilsonu (ali treba naglasiti da Denis nije „zloća“ i da su njegovi nestašluci simpatični), čija ga supruga Marta obožava, jer Vilsonovi nemaju svoju decu. Uz Denisove avanture koje su nepredvidive i čiji se ishod najčešće ne može kontrolisati, a u koje on upada zahvaljujući dečjoj radoznalosti i neobuzdanoj energiji, mnogo saznajemo ne samo o dečjem svetu, već i o tome kako svet odraslih doživljavaju deca. Henk Kečam bio je u pravu kada je jednom, u šali, rekao: “Svuda na Zemljinoj kugli, četvorogodišnjaci i petogodišnjaci uvek će biti isti. Uvek su u periodu kada su preveliki za igračke i premali za školu, a ne možete ih tući, niti staviti u zatvor“.\nPrvi dugometražni igrani film, nakon čitavog niza animiranih filmova i serija, snimljen je 1993. godine - „Denis napast“ (Dennis the Menace), reditelja Nika Kesla. Denisa je tumačio Mejson Gembl (Mason Gamble), ali ono po čemu je ostao zapamćen ovaj film je briljantna kreacija Voltera Mataua kao komšije Vilsona, s jedne strane zato što je ispoštovao autentičnost lika iz stripovskog originala, a s druge što je Vilsonu udahnuo deo svoje neponovljive glumačke personalnosti, naročito u komičnim scenama (ali je dramski karakter došao do izražaja i u sceni Denisovog nestanka, kada Vilson oseća grižu savesti).\nAsocijacija na lik slavnog strip-junaka Denisa je i nezaboravna strip-revija koja je u našoj zemlji izlazila svake srede od 1976. godine i u kojoj su objavljeni mnogi manje ili više poznati stripovi („Fantom“, „Talični Tom“, „Zvezdane staze“,„Čelična kandža“).


Razumijem da je nakon pažljivog razmatranja Đokoviću ukinuta viza na osnovu zaštite javnog zdravlja i i dobrog reda\nN. Aj. 14.01.2022\nSKOT MORISON Premijer Australije o slučaju Đoković: Podnijeli smo mnogo žrtava u pandemiji\nSkot Morison, premijer Australije\nSkot Morison (Scott Morrison), premijer Australije komentarisao je najnoviji razvoj događaja u vezi sa Novakom Đokovićem, a nakon što je australski ministar za imigracije Aleks Houk (Alex Hawke) iskoristio svoje diskrecijsko pravo i poništio vizu najboljem teniseru svijeta.\n- Razumijem da je nakon pažljivog razmatranja Đokoviću ukinuta viza na osnovu zaštite javnog zdravlja i i dobrog reda. Australci su podnijeli mnogo žrtava tokom ove pandemije i s pravom očekuju da će rezultati tih žrtava biti zaštićeni. To je ono što ministar čini poduzimajući ovu akciju danas - poručio je premijer Australije, a prenosi BBC.\nĐoković ponovo izlazi pred sud\n14.01.2022 u 10:49\nĐoković izgubio meč na političke poene\n14.01.2022 u 10:25\nNovak Đoković Scott Morrison Australija\nAmar Beganović za "Avaz": Nisam puno razmišljao o ponudi Mure\nTrener Rangnik poručio Mančester junajtedu da se riješi svoj najskupljeg igrača\nStanivuković povrijedio nogu, evo šta se dogodilo\nBivša djevojka princa Endrjua: Epstajn i Klinton su bili kao braća


Održan sastanak sa članovima savjeta Centralne banke – UBCG\nOdržan sastanak sa članovima savjeta Centralne banke\nNa dan 8.02.2019.god. u Centralnoj banci Crne Gore održan je sastanak sa članovima savjeta Centralne banke na čelu sa Guvernerom, kojem su prisustvovali glavni izvršni dirketori banaka, direktor Fonda za zaštitu depozita i Generalni sekretar UBCG.\nNavedeni parametri potvrđuju da je bankarski sistem apsolutno stabilan i da pokušaji njegovog podrivanja, kroz spekulacije i plasiranje netačnih informacija u javnosti, nijesu uspjeli. Na sastanku je podvučena potreba jedinstvenosti i stabilnosti sistema gdje ne smije biti niti naznaka nelojalne konkurencije, ili plasiranja neprovjerenih informacija za dnevnu upotrebu, jer iako je sistem stabilan ne smiju se dopustiti niti neosnovane sumnje koje mogu imati negativne konotacije.\nNa sastanku je bilo riječi i o toku isplate garantovanih depozita. Zaključeno je da se proces odvija efikasno i da značajan dio isplaćenih depozita ostaje u sistemu. Na osnovu podataka iz banaka, preko 42% obeštećenih deponenata ponovo oročavaju novac kod banaka isplatioca, dok se preostali dio depozita dominantno vraća u sistem, njihovim polaganjem na štednju kod ostalih banaka.


PSG: Vlast blokirala sve alate za zaštitu od fašizma | Autonomija\nPSG: Vlast blokirala sve alate za zaštitu od fašizma\n"Proganjaju pojedince i grupe koje bi na bilo koji način mogle da unesu iskru slobode u javni prosto"\nPovodom Međunarodnog dana borbe protiv fašiza i antisemitizma, Pokret slobodnih građana (PSG) ocenio je danas da ljudi u Srbiji žive u „brutalnoj svakodnevnici“ u kojoj je vlast blokirala sve alate za zaštitu od fašizma.\n„Pretnje bičuju s naslovnih strana tabloida, vršnjačko i porodično nasilje ‘napreduje’ i opozicioni aktivisti i njihove porodice, prijatelji i pristalice suočavaju se s prebijanjem i najsurovijim pretnjama na ulici i u institucijama“, piše PSG.\n„Da, ‘psi su pušteni’ – kako je to osvanulo na naslovnoj strani režimskog nedeljnika, ali su oni na povocu onih koji proganjaju pojedince i grupe koje bi na bilo koji način mogle da unesu iskru slobode u javni prostor Srbije“, navodi PSG.\nMeđunarodni dan borbe protiv fašizma i antisemitizma obeležava se 9. novembra širom sveta, kao sećanje na „Kristalnu noć“ progona Jevreja u nacističkoj Nemačkoj 1938. godine.\n„Preuzimanje Kopernikusa da bi SNS prelivala imovinu građana u stranačke džepove“\nPSG i Građanski blok 381 ocenili su i da je preuzimanje kablovskog operatera Kopernikus od strane Telekoma pokazatelj da je SNS pogazila institucije i ukinula vladavinu prava da bi „mogla drsko i bez straha da preliva imovinu građana Srbije u privatne i stranačke džepove“.\nOni su u saopštenju ocenili da će već sutra tu „aferu smeniti sledeća, a pare građana ostaće u privatnim i stranačkim džepovima„.\n„Za slobodu i pravdu u Srbiji nije dovoljna samo promena vlasti, već poništavanje svih poslova sličnih ovom, te oštro krivično kažnjavanje i odstranjivanje iz političkog života svih koji su se ovakvim stvarima bavili – lustracija„, navodi se u saopštenju i dodaje da je ključno da se Srbija okrene Zapadu.


Tribina MUP - a za sve nacionalne zajednice - Ozon Media\nSremska Mitrovica – Danas je u Gradskoj kući Sremske Mitrovice održana je Promotivna tribina Centra za osnovnu policijsku obuku iz Sremske Kamenice.\nU saradnji sa Misijom OEBS-a u Republici Srbiji tokom 2013. godine planirano je organizovanje niza tribina sa ciljem da se pripadnici manjinskih nacionalnih zajednica zainteresuju za osnovnu policijsku obuku i policijsku službu i upoznaju sa načinom konkurisanja, procesom selekcije i obukom u Centru u Sremskoj Kamenici.\n“Ministarstvo unutrasnjih poslova raspisuje konkurs za upis polaznika u Centar za osnovnu policijsku obuku. Iz tih razloga zeliimo da upoznamo mlade, vaše sugrađane o uslovima konkurisanja i našim ciljnim grupama”, rekla je za radio Ozon, Mirjana Puškar, načelnica centra za osnovnu policijsku obuku, glavni policijski savetnik.\nOna je dodala da na konkurs mogu da se prijave svi mladi ljudi koji su završili srednju školu, trogodišnju ili četvorogodišnju, koji su državljani Republike Srbije i koji ispunjavaju i posebne uslove za rad u Ministarstvu unutrašnjih poslova. Nakon godinu dana provedenih na obuci u Centru za osnovnu policijsku obuku, polaznike čeka posao na područnim upravama odakle dolaze i za koju je raspisan konkurs.\nNakon šestomesečnog pripravničkog staža polažu državni i stručni ispit i postaju policajci sa ovlašćenjima.\nNa konkursu je veliki broj prijavljenih kandidata i selekcija je izuzetno stroga.\nNakon psiho – fizičkih testiranja i lekarskih pregleda u Centru formira se rang lista, nakon koje je se prima određeni broj najboljih konkurenata na rang listi. Broj primljenih polaznika zavisi od potreba područnih uprava i Ministarstva unutrašnjih poslova.\nIzvršena analiza Savske vode\nPerformans na Trgu povodom svetskog dana Zaštite životne sredine


Dopunite rezervoar bez odlaska na pumpu - Auto Republika\nSipanje goriva više neće morati da se obavlja isključivo na benzinskim stanicama, zahvaljujući usuzi koju je u Velikoj Britaniji predstavila nova kompanija Zebra Fuel.\nNaime, trenutno na području centralnog Londona, sa tendencijom širenja ponude na područje celog grada, moguće je naručiti dizel gorivo, a uskoro i benzin, i dobiti ga na kućnu ili bilo koju drugu željenu adresu. Kompanija ima u planu da sličnu uslugu ponudi i za električne automobile.\nKako bi se kvalifikovali za korišćenje ove usluge, neophodno je da posedujete aplikaciju koja će vas navoditi kako da unesete lokaciju automobila i ostale nužne podatke. Korisnici će biti upitani i o željenom vremenu, količini goriva kojom žele da im limeni ljubimac bude dopunjen, a biće, takođe zamoljeni da poklopac rezervoara ostave otvorenim. Malo kombi vozilo kompanije Zebra Fuel, sa cisternom goriva, potom će doći do automobila, a radnik kompanije će dopuniti rezervoar kupljenom količinom goriva.\nNaknada za korišćenje usluge iznosi 2,99 britanskih funti, izuzev u časovima najvišeg opterećenja, kada cena raste na 3,99 funti. Inače, cena samog goriva je potpuno konkurentna u odnosu na cene koje plaćate na samoj benzinskoj stanici, uz napomenu da su usluge kompanije Zebra Fuel, dostupne tokom celih 24 sati dnevno. Ovo znači da ćete svoj automobil, ukoliko ste u Londonu, moći da dopunite, čak i dok spavate.\nKapital novoosnovane kompanije Zebra Fuel iznosi 2,5 miliona američkih dolara, a jedan od suvlasnika je i Aleks Česterman, u čijem vlasništvu se nalazi i vebsajt za promet nekretnina Zoopla.\nJedan od osnivača kompanije, Benis navodi: “Mi smo ekvivalent pit stopa iz Formule 1, samo što funkcionišemo mimo staze, odnosno u svakodnovnom ambijentu. Možemo da dopremimo gorivo do vašeg automobila, kombija ili kamiona i tokom noći, tako da kada se vlasnik probudi, ima pun rezervoar goriva i ne mora da gubi vreme na benzinskim pumpama. Naš cilj je da zamenimo benzinske stanice, na taj način što ćemo dopunu goriva vršiti brže, jeftinije i blagonaklonije u odnosu na prirodno okruženje, u odnosu na njih.”\nZebra Fuel gorivo nabavlja od konvencionalnih dobavljača, a odsustvo tradicionalnih smeštajnih kapaciteta, obezbeđuje niže troškove skladištenja i konkurentne cene goriva. Jedna od ozbiljnijih potencijalnih prepreka, sa kojom će se Zebra Fuel sasvim izvesno suočiti, odnosi se na regulativu vezanu za skladištenje i manipulaciju benzinom, koja je prirodno, znatno strožija od one vezane za dizel. Razlog tome je, svakako veća osteljivost benzina na različite uslove.\ntagovi: benzin dizel gorivo izdvojeno sipanje goriva Zanimljivosti zebra fuel\nprethodni Mercedes: Plan plasmana novih modela do 2021. godine\nsledeći Tizer fotografije Mercedes-AMG GT Coupea


PREMIJER O SITUACIJI NA KOSOVU Vučić: Specijalci ROSU hteli da miniraju prugu i uhapse mašinovođu!\n14.01.2017. 17:12 > 21:22\nPredsednik Vlade Srbije Aleksandar Vučić sazvao je hitnu konferenciju za medije povodom situacije na Kosovu i Metohiji. Prethodno je premijer zakazao i hitnu sednicu Biroa za koordinaciju službi bezbednosti.\n- Jutros u 8.30 za Kosovsku Mitrovicu iz Beograda je poslat voz, ponavljam voz, a ne tenk ili oklopno vozilo, ili bilo šta slično. Putnički voz, koji je trebalo da spaja ljude, gradove, u skladu sa principima međunarodnog javnog prava, zakonima svih zemalja sveta u skladu sa najvišim vrednostima i standardma Evropske unije, a to je sloboda kretanja ljudi. Voz je krenuo na put, a onda su počele da se događaju gotovo neverovatne stvari - započeo je konferenciju Vučić.\nOn je izneo nekoliko činjenica o okolnostima zbog kojih je voz morao da prekine putovanje u Raškoj, a koje se tiču događaja na teritoriji južne pokrajine.\n- Moram da vas obavestim da smo mi večeras saznali da su Albanci, njihove specijalne snage, deo pruge pokušali da miniraju, ali izgleda da ni to nisu bili sposobni da urade kako treba. Poslali su svoje jedinice, samo od Albanaca sastavljenu jedinicu iz mesta Lužane, iz trougla Podujevo - Orlane - Vučitrn. Poslali su ih sa dugim cevima na Jarinje, gde je trebalo da sačekaju voz, da uhapse mašinovođu Milenka Stefanovića, uhapse putnike voza i time, ne kao što smo mislili da ostvare neku političku pobedu, već da dovedu do sukoba većih razmera - kazao je Vučić.\nMeštani tog dela Kosmeta, tačnije opštine Leposavić naseljene najviše Srbima, odmah su se organizovali.\n- Srbi, kada su videli šta Albanci čine, okupili su se i okružili albansku jedinicu iz Lužana. Albanci su mimo bilo čijeg odobrenja, mimo odobrenja NATO, poslali 17 blindiranih oklopnih vozila tipa "kobra" sa specijalnim jedinicama ROSU na sever Kosova sa željom da isprovociraju sukob. Moja je odluka bila u tom trenutku, i time se ponosim, da zaustavim naš voz u Raški da bih sačuvao i slobodu i živote naših ljudi - rekao je Vučić.\nOn je kazao da je jedinica iz Lužana najlojalnija prištinskim vlastima i da u njoj nema nijednog Srbina.\nVučić je podvukao i da voz sa putnicima ne može biti pretnja bezbednosti i da je Priština pokazala da želi da izazove šire sukobe na zapadnom Balkanu.\n- Ovo je moja poslednja molba i upozorenje Albancima na Kosovu i Metohiji i moja poruka Srbima na Kosovu i Metohiji da treba da ostanu na svojim ognjištima. Moja molba Albancima je da ne pokušavaju da napadnu srpski narod oružjem na Kosovu i Metohiji, jer Srbija te napade neće dozvoliti - kazao je Vučić i dodao da niko njegove reči ne treba da shvati kao pretnju.\nNaprotiv, Vučić je istakao i da Srbija želi mir i da će zbog toga donositi političke odluke i one koje joj ne idu u prilog.\n- Mir je apsolutno u svačijem interesu, neka se ne igraju i ne ruše ono što smo dugo gradili, a to su mir i sigurnost za sve građane. Voz sa običnim putnicima nije pretnja nikome, kao ni čokoladica, a ni đuveč" - rekao je premijer.\nKako je dodao, mi nikome problem nismo napravili, "a prolazili su, svakoga dana, 50 autobusa i sa zelenim orlovima i sa crnim orlovima i nikada nisu imali probleme...".\nPremijer je rekao i da je tražio hitan sastanak sa državnicima, da je već razgovarao sa Visokom predstavnicom Evropske unije za spoljnu politiku i bezbednost Federikom Mogerini, kojoj je preneo koliko je razočaran reakcijom EU po tom pitanju. O današnjem događaju namerava da upozna i rukovodstvo Ruske Federacije i Narodne Republike Kine. Takođe, on je naveo i da će pokušati da stupi u kontakt sa američkim potpredsednikom Džozefom Bajdenom i upozna ga "sa ratnim igrama" koje je Priština planirala kao i da nije siguran da za to "nisu imali nečiji blagoslov".\nTakođe, premijer je kazao da će sutra biti održana sednica Saveta za nacionalnu bezbednost. Skupom će predsedavati predsednik Srbije Tomislav Nikolić.\nIz Beograda je, posle 18 godina, danas krenuo voz za Kosovsku Mitrovicu, a nekoliko sati po polasku objavljeni su snimci da je uz šine postavljen eksploziv.\nSpecijalne kontradiverzione jedinice kosovske policije zbog toga su počele proveru četrdesetak kilometara pruge od administrativne linije do Kosovske Mitrovice. Voz se trenutno nalazi u Raškoj, poslednjoj stanici pred administrativnu liniju sa KiM.\nPredsednik Kosova Hašim Tači pozvao je ranije danas nadležene institucije u Prištini da zakonskim merama zaustave voz, kako je rekao, zbog neprihvatljivog nacionalističkog obeležja u njemu koje je u suprotnosti sa Ustavom Kosova.\nOn je kazao da su u tom vozu i zvaničnici Srbije koji nisu dobili dozvolu za ulazak na Kosovo.\nNa vozu je na više jezika ispisano Kosovo je Srbija, a unutrašnjost je dekorisana freskama iz srpskih manastira na Kosovu i Metohiji koji su pod zaštitom Uneska.\nKosovska ministarka Edita Tahiri juče je od EU zatražila da zabrani ulazak voza na Kosovo jer, kako je ocenila, Beograd time destablizuje Kosovo i narušava suverenitet i teritorijalni integritet Kosova.\nVučić: "ROSU specijalci upali u zgradu opštine Gračanica, HTELI DA HAPSE VOLA NA RAŽNJU"\n"HAJKA I IŽIVLJAVANJE" Vučić o Đokoviću: Čuli smo se jutros, Brnabić molila da se premesti u iznajmljenu kuću\n"Vernost, zajedništvo i bratstvo biće nam potrebni više nego ikada": Vučić objavio fotografiju kako se igra sa dva psa (FOTO)


ZVANIČNO - Mažić oštetio Partizan! - Sportske.net\nZVANIČNO - Mažić oštetio Partizan!\nAko je za utehu crno-belima, razlog za poraz od Spartaka sad i definitivno mogu da traže i u pojedinim odlukama sudijske trojke na čelu sa Miloradom Mažićem.\nMilion po milion, polako se puni kasa Partizana! Čeka se zvanična potvrda novog transfera!Okupljaju se bivši Radovci u Partizanu - Stiže još jedno pojačanje?Partizan doveo evropskog prvaka! Iliev neće dalje da troši reči...Partizanovih 11 pojačanja! Može li Nikolić da samo od njih sastavi tim?Gotovo, napadač danas stiže u Partizan!\nTek je šest kola odigrano u Superligi ove sezone, a Partizan već ima tri poraza.\nPoslednji su pretrpeli u Novom Sadu protiv, uslovno rečeno, domaće ekipe Spartaka, a tri dana kasnije, Sudijska komisija FSS je i zvanično potvrdila da je klub iz Humske oštećen u par navrata.\nKonkretno, crno-belima nije dosuđen jedanaesterac koji je po mišljenju stručnih lica u FSS - nesumnjivo postojao.\nTim povodom, FSS je danas objaviio i zvanično saopštenje sa sednice Sudijske komisije i mi ga prenosimo u celini.\n''Održana je redovna sednica Sudijske komisije na kojoj je razmatran učinak sudija u 6. kolu Super lige.\nPrihvaćene su kontrole sa utakmice Rad - Bačka kao i Čukarički - Vojvodina, gde su posmatrači ocenili sudije ocenom ispod očekivanja.\nUtakmica Spartak - Partizan je analizirana i kontrola posmatraču suđenja je vraćena iz razloga netačno utvrđenih činjenica u 60. minutu u kaznenom prostoru domaće ekipe.\nKomisija je ustanovila da je bilo potrebe da se dosudi kazneni udarac za ekipu Partizana zbog guranja od strane igrača br. 7 domaćih napadača Partizana u momentu kada je trebao da uputi loptu glavom ka golu.\nTakođe je razmatrana situacija iz 74. minuta, sudar golmana domaćeg tima i igrača Partizana u kojoj je golman domaćih ostvario kontakt prekršajem nad igračem Partizana br.10 ali je pregledom snimka utvrđeno da je lopta u tom trenutku već napustila granične linije igrališta, tako da nije bilo potrebe za tehničkom kaznom, ali jeste za disciplinskom kaznom golmanu domaćih.\nSudijska komisija FSS sačekaće dopunu izvešataja posmatrača suđenja sa utakmice Spartak - Partizan, a sudije sa navedenih utakmica neće biti angažovane u narednim kolima na utakmicama Super lige'', navodi se u saopštenju.\nSavo ga poslao na pozajmicu, on osvojio titulu! Vraća li se u Partizan?\n''Transfermarkt'' UTROSTRUČIO Sadikovu vrednost za samo dva meseca, ali Partizan ima i JOŠ SKUPLJEG igrača!\n"Ne bi bilo loše da izvučemo Partizan"


POČETNA VRIJEDNOST 450 HILJADA KM Na prodaju parcela u poslovnoj zoni “Ramići” | Banjaluka.net\nPOČETNA VRIJEDNOST 450 HILJADA KM Na prodaju parcela u poslovnoj zoni “Ramići”\nGrad Banja Luka raspisao je danas oglas o prodaji parcele u poslovnoj zoni „Ramići“, namijenjene za izgradnju objekata privredne djelatnosti.\nNa prodaju je ponuđena parcela građevinska parcela od 10.883 kvadratna metra, po početnoj cijeni od 456.106 KM.\nOva parcela će biti ponuđena na prodaju putem licitacije, koja će biti održana 5. novembra ove godine, u zgradi Gradske uprave, u sali br. 238/II, sa početkom u 12.00 časova.\nPravo učestvovanja u postupku licitacije imaju domaći i strani privredni subjekti – koji obavljaju proizvodnu djelatnost (pretežno čista industrija), djelatnost u vezi sa novim tehnologijama, razvojno-istraživačkom djelatnošću i uslužnom djelatnošću.\nSvi zainteresovani ponuđači – sa pravom učešća, dužni su dostaviti prijavu za licitaciju, neposredno do 1. novembra 2018. godine, do 13.00 časova, na protokol Gradske uprave, kancelarija broj 14. Sve detaljnije informacije mogu se dobiti u Poslovnoj zoni, putem telefona brojevi: 051/ 220-280, 065/ 537-406 i 065/ 540-952.\nInače, na ponudi investitorima, uz tri slobodne parcele, u ovoj zoni je i velika proizvodna hala sa pripadajućim zemljištem i elektro-mašinskom opremom, procijenjene vrijednosti oko sedam miliona KM.\nPrema podacima iz Poslovne zone, na ovoj lokaciji trenutno je aktivno 14 investitora koji su u različitim fazama kako izgradnje svojih privrednih objekata, tako i otpočinjanje proizvodnih procesa.\nU razvoj ove zone i njeno opremanje u poslednje tri godine uložena su tri miliona KM, uključujući i donatorska sredstva od oko 531.000 KM.\nIstovremeno, u pripremi je i nova poslovna zona „Jelšingrad“, koja bi trebala biti spremna za ulazak investitora u drugoj polovini iduće godine. Trenutno, na ovom području je u toku promjena regulacionog plana, što je osnovni preduslov za uređenje.\n-Donesen je nacrt izmjene dijela regulacionog plana „Jelšingrad“, koji je na javnom uvidu do 24. oktobra. Očekujemo da do kraja godine imamo usvojen prijedlog ovog plana i da iduće godine možemo ići sa infrastrukturnim opremanjem ove lokacije i ponudom parcela investitorima i na prostoru ove nove industrijske zone – kazali su u nadležnom Odjeljenju za lokalni ekonomski razvoj i strateško planiranje.\nDruga banjalučka poslovna zona obuhvataće površinu od 2,8 hektara i riječ je o parceli na veoma atraktivnoj lokaciji u blizini moderne saobraćajnice za koju se cijeni da bi mogla privući veliki interes investitora.


Priprema za penzionisanje i život u trećem dobu - blog…\nPONAŠAJTE SE ODGOVORNO PREMA SVOJIM NAJSTARIJIM ZAPOSLENIMA – JEDNOM ĆETE I VI TO BITI!\nAko se tako osećate – nastavite sa čitanjem.\nU nekim kompanijama penzionisanje shvataju kao neminovni događaj, u drugim ga doživljavaju kao humani način postupanja prema starim radnicima, a treće kao nagradu za uloženi trud u dužem vremenskom periodu.\nSa druge strane, radnici koji odlaze u penziju ne razmišljaju tako. Odlazak u penziju predstavlja krupnu prekretnicu i svojevrsno raskršće u životu svakog od nas, dočekujemo ga sa nestrpljenjem i nejasnim životnim planovima. Poznato je da se u vezi sa penzionisanjem otvaraju mnoga pitanja koja su dobrim delom psihološke prirode: krizna stanja, depresije, postpenzioni sindrom i slično.\nAko se za odlazak u penziju ne izvrše adekvatne pripreme i ako se penzionerski život ne kompenzuje nekim drugim aktivnostima, dolazi do određenog stepena pogoršanja i fizičkog i mentalnog zdravlja – psihološki „lapot“, odnosno socijalna smrt. Odatle i opiranje odlasku u penziju, koje za kompaniju predstavlja dodatno ulaganje vremena i sredstava kako bi se amortizovale neprijatnosti i zaposleni prihvatili realnost na najmanje stresan način.\nPomozimo svojim najstarijim zaposlenima da u penziju odu ponosno i spremno! Budimo humani i odgovorni!\nZamislite kako bi bilo lepo da svako ko se sprema za ovaj važan korak u svom životu na jednostavan načim, kao poklon od svog poslodavca, dobije neophodne informacije o socijalnim, materijalnim, zdravstvenim, psihološkim, porodičnim, stambenim i drugim promenama do kojih najčešće dolazi u životu svakog budućeg (ili novog) penzionera i za koje se treba blagovremeno pripremiti.\nNekima je neophodna psihološka pomoć da se preduprede i prevaziđu eventualne psihološke teškoće i problemi zbog odlaska u penziju i zbog potrebe prilagođavanja na promenjene životne uslove.\nIma i onih koji bi rado čuli savete o mogućim načinima organizovanja društvenog života po odlasku u penziju i pregled mogućih sadržaja kojima se može ispuniti život po odlasku u penziju.\nKako bi bilo lepo pružiti pomoć budućim penzionerima i ponuditi im mogućnost da otkriju i povećaju svoje lične potencijale za aktivnost i život posle rada sa punim radnim vremenom. Pre svega, treba im pomoći i olakšati pravno i finansijsko planiranje, zatim, poboljšati planiranje u oblasti zdravlja i socijalnog statusa. Vrlo je važno uključiti osobe pred penzionisanjem u nova učenja i aktivnosti od kojih će imati koristi i na kraju, ali svakako ne najmanje važno - pomoći im pravovremeno ostvarivanje novih uloga i statusa u porodici i zajednici.\nNa žalost, na našim prostorima ovakvi programi gotovo i da ne postoje. Budući penzioneri su i dalje prepušteni sami sebi i svako se za sebe priprema, ili bolje reći, pribojava odlaska u penziju.\nDruštveno odgovorne kompanije će prepoznati priliku da pokažu zahvalnost, razumevanje i poštovanje svojim najstarijim zaposlenima, sigurni smo!\nAgencija One2grow, posvećena ličnom razvoju, kao i razvoju poslovanja i korporacija, kroz obuke, konsalting i coaching, u svojoj ponudi ima program za penzionisanje.\nBroj pregleda: 6210\nMeni je u procesu penzionisanja pomoglo profesionalno i ljubazno osoblje iz Ino Consulting-a. Imam samo reci hvale za ovu agenciju koja mi je postupak resila u kratkom roku,sve preporuke!


Rezultat pretrage za pojam: Vladimir Vučković\nBEOGRAD - Prema rezultatima istraživanja "Zašto ljudi žele da odu iz Srbije", koje je sprovela organizacija "Srbija 21" tokom juna i jula ove godine, 22 odsto građana potencijalno želi da se iseli iz Srbije.\nEkonomisti: Za sada kriza u Grčkoj nema veći uticaj na Srbiju\nBEOGRAD - Saradnici Ekonomskog instituta su ocenili da bi, u slučaju da i druge zemlje evro zone zapadnu u slične teškoće, to moglo da utiče na ekonomski rast u Srbiji i privlačenje investitora.\nVučković: U EPS-u višak između 5 i 10.000 zaposlenih\nBEOGRAD - Vučković je na konferenciji za novinare rekao i da bi otpremnine koje se budu isplaćivale viškovima zaposlenih u EPS-u trebalo da iznose 200 evra po godini staža.\nVučković: Vučićeva vlada imala i dobrih i loših rezultata\nBEOGRAD - "Dobro je što je budžetski deficit manji, loše je to što nema izvršenja nekih zacrtanih kriterijuma, na primer, odugovlači se sa povećanjem cene struje", rekao je Vučković.\nEkonomisti različito o prodaji Telekoma Srbija\nBEOGRAD - Vladimir Vučković ocenio je da je pravi trenutak za prodaju Telekoma, jer je ta kompanija dostigla vrhunac i čak se nalazi na blago opadajućoj putanji.\nVučković: Izvoz Fiata iz Srbije pao čak 27%\nBEOGRAD - Vučković je kazao da taj pad pokazuje da bez novog modela te automobilske industrije nema ni doprinosa srpskoj industriji.\nVučković: Javni dug Srbije na 45% BDP tek za najmanje deset godina\nBEOGRAD - Napominje da je javni dug sada znatno iznad te granice, odnosno da je već na 65 procenata BDP-a.\nAerodrom Nikola Tesla pod koncesiju kompaniji iz Emirata\nBEOGRAD - Koncesija bi bila po modelu javno-privatnog partnerstva. Proširenje kapaciteta beogradskog aerodroma neophodno je i zbog razvoja nacionalne avio-kompanije\nFiskalni savet: Program Vučićeve Vlade dobro postavljen\nBEOGRAD - "U narednim danima očekujemo da se predložene mere razrađuju i da se vide konkretni planovi, a prva provera biće rebalans budžeta čije je donošenje nagovešteno do kraja juna", rekao je Vučković.\nBEOGRAD - Srbija će, sudeći po predlogu budžeta za narednu godinu, imati najviši deficit u regionu - 7,1 odsto bruto društvenog proizvoda.\nVučković: Srbiji je potreban MMF\nBEOGRAD - U slučaju da aranžmana ne bude, kako je rekao, to bi značilo da je sve postavljeno na staklenim nogama, poverenje koje bi Srbija imala u međunarodnim okvirima bi opalo.\nBEOGRAD - Član Fiskalnog saveta Srbije Vladimir Vučković ocenio je danas da što se tiče potrebe za finansiranjem budžeta i vraćanja javnog duga Srbija nije u nuždi da Telekom proda ove godine.\nBEOGRAD - Eksperti Ekonomskog instituta su ocenili da će dolazak i investicije kompanije Al Dahra iz Ujedinjenih Arapskih Emirata pozitivno uticati na produktivnost u domaćoj poljoprivredi.\nVučković: Podsticanje rasta potrošnjom dovelo do neuspeha\nBEOGRAD - "Nadam se da nećemo imati ideje da potrošnjom treba podsticati rast. Mi za to prostor nemamo. Ova godina je nabolji primer da ekspanzivna javna potrošnja ne daje rezultate".\nBEOGRAD - "Pitanje je i prodaja na evropskom tržištu. Pariski salon automobila je bio katastrofa", rekao je Stamenković.\nVučković: Srbija među zemljama sa izuzetno visokim dugom\nBEOGRAD - "Ne stoji više ono što je možda važilo do pre godinu - dve dana da Srbija ima nizak javni dug, to jednostavno više nije tačno".\nVučković: Sniženje kreditnog rejtinga loš znak za Srbiju\nBEOGRAD - Mere će, kako je naveo Vučković, morati da budu nepopularne, jer se najavljuje povećanje poreza na dodatu vrednost i povećanje poreza na dobit.\nPRIJE 67192 MIN\nPRIJE 125672 MIN\nPRIJE 518943 MIN\nPRIJE 809748 MIN\nPRIJE 1187515 MIN\nPRIJE 1837803 MIN\nPRIJE 2753874 MIN\nPRIJE 2909443 MIN\nPRIJE 2938255 MIN\nPRIJE 3027205 MIN\nPRIJE 3080573 MIN\nPRIJE 3151370 MIN\nPRIJE 3205772 MIN\nPRIJE 3412010 MIN\nPRIJE 3534753 MIN\nPRIJE 3537066 MIN\nPRIJE 3745736 MIN\nPRIJE 4046729 MIN\nPRIJE 4068599 MIN\nPRIJE 4179518 MIN\nPRIJE 4259945 MIN\nPRIJE 4350814 MIN\nPRIJE 4372346 MIN\nPRIJE 4423109 MIN


Veće su šanse da ćete smuvati neku devojku ako imate iPhone - Muški magazin - trendovi, fitness, lifestyle, saveti, devojke...\nCompareMiMobile sajt uradio je ovo istraživanje i hteo je da vidi da li odabir mobilnog telefona igra ulogu u muvanju i da li je devojkama bitno koji telefon muškarci imaju. Analizirajući više od 50.000 aplikacija za pronalaženje partnera i „prevlačenja i podudaranja“, primećeno je da su korisnici Apple Watch-a, AirPod-a i iPhone-a bili znatno atraktivniji.\nProfili koji prikazuju iPhone imali su 76% šanse da budu „svajpovani“ u desno, Apple Watch je stekao 61% šansi, dok je pokazivanje AirPods-a dovelo šanse na 41%.\nU poređenju s tim, pokazivanje Samsung uređaja donosi 19% šanse, dok su svi ostali telefoni smanjili šanse na 30%. Zanimljivo je napomenuti da se Blackberri smatra najmanje atraktivnim, smanjujući šanse za „svajpovanje“ u desno za 74%.\nDakle, ako do sada niste imali uspeha na aplikacijama za muvanje, onda je možda vreme da kupite iPhone.


BalkanMagazin :: Pregovori u Briselu - ponovo o prizavanju Kosova?\nponedeljak, 07. septembar 2020 11:29\n(ponedeljak, 07.09.2020 - pregled najvažnijih tema na naslovnim stranama u srpskoj štampi)\nMoskva, 06.09.2020 - ministri odbrane Ruske Federacije i Srbije, Sergej Šojgu i Aleksandar Vulin prisustvovali su finalnoj trci "Tenkovskog biatlona", u okviru Međunarodnih vojnih igara 2020, na poligonu Alabino nadomak Moskve\nPitanje priznanja ostavili smo za sastanak u Briselu, gde će se o tome detaljno razgovarati kaže Ričard Grenel a Aleksandar Vučić kaže da će teme biti nestale osobe, izbeglice i ekonomija, EU bez komentara“. Diplomatski skandal, Zaharova vređala Vučića, predsednik i Lavrov potvrdili prijateljstvo Srbije i Rusije. Cepa se DPS, Milu najbliži okrenuli leđa. Doktori upozoravaju da nam preti novo razbuktavanje epidemije.\nBeograd, 06.09.2020 - atmosfera u Beogradu tokom epidemije korona virusa\nVučić o pregovorima\n„Vučić pred pregovore u Briselu: Dosta nam je vođenja tuđeg rata“ objavljuju Novosti. „Hoćemo da našu zemlju poštuju i u Vašingtonu i u Moskvi i u Pekingu. Očekujem da se u sedištu Evropske unije napokon otvori tema ZSO“. List citira Vučića: „Neće više Srbi da se biju umesto njih“\n„Različite najave o susretu u sedištu EU“ objavljuje Blic pod naslovom „Hoće li biti razgovora o priznanju u Briselu?“. Listi citira specijalnog izaslanika američkog predsednika Ričarda Grenela: „Pitanje priznanja ostavili smo za sastanak u Briselu, gde će se o tome detaljno razgovarati. EU bez komentara, Vučić kaže da će teme biti nestale osobe, izbeglice i ekonomija“.\nBrisel, 06.09.2020 - predsednik Srbije Aleksandar Vučić sastao se sa specijalnim izaslanikom EU za dijalog Beograda i Prištine Miroslavom Lajčakom i zamenikom pomoćnika državnog sekretara SAD i specijalnim predstavnikom za zapadni Balkan Metjuom Palmerom\nTumačenje vašingtonskog sporazuma\n„Ekonomski deo dogovora jasno oslikava američke spoljne interese“ objavljuje Danas „dešifrovanje Trampovog sporazuma o ´ekonomskoj normalizaciji´ između Beograda i Prištine“. List navodi da se „Srbija obavezala na različitost energetskih izvora, što je protiv ruskog gasa, i na zabranu ´nepouzdanih dobavljača 5G opreme´, čime SAD ciljaju na Huavej“.\n„Vučić dobio milijarde, a nije priznao Kosovo“, objavljuje Srpski telegraf.\n„Dobre vesti stižu iz Vašingtona“ piše u Informeru. „Trampove milijarde stižu 21. septembra. Za manje od dve nedelje u Beogradu će biti otvorena kancelarija Fonda za razvoj SAD i krenuće finansiranje velikih projekata poput autoputa i brze pruge Niš-Priština“.\nNjujork, 06.09.2020 - najbolji teniser sveta Novak Đoković diskvalifikovan je sa US opena pošto je u meču osmine finala protiv Španca Pabla Karenja Buste nehotice pogodio lopticom linijskog sudiju\nPrve posledice sporazuma\n„Predsednik i Lavrov potvrdili prijateljstvo Srbije i Rusije“ objavljuju Novosti i dodaju: „Izvinjenje portparolke MSP Ruske Federacije, Zaharova ciljala Trampa, a ne Vučića“.\n„Diplomatski skandal, Zaharova vređala Vučića“ piše u Blicu.\n„Niske strasti Marije Zaharove“ naslov je u Politici gde piše da je, osim reakcija u domaćoj i svetkosj javnosti, susret presednika Srbije sa „jednim od najmoćnijih ljudi na svetu“, predsednikom Amerike, „rasplamsao je i niske strasti, ni manje ni više nego Marije Zaharove, portparolke Ministastva inostranih poslova Rusije: Neprimerenom fotografijom scene iz filma ´Niske strasti´ na kojoj glumica Šeron Stoun visoko prekršta noge, portparolka ruske diplomatije je na svom fejsbuk nalogu na svojevrstan način prokomentarisala susret srpskog i američkog predsednika.“ List dodaje da „prostakluk i primitivizam koji je pokazala Marija Zaharova najviše govori o njoj a bogami i o onimakoji su je tu postavili. Neka se oni bave time, ja neću da joj odgovaram, kazao je predsednik Vučić, navodeći da je bitno ono šta je doneo građanima Srbije a ne na čemu je sedeo“. Politika dodaje da je „Aleksandar Vučić razgovarao telefonom s ministrom inostranih poslova Rusije Sergejom Lavrovom: Rusija će uvek podržavati prijateljsku Srbiju, predstojeći dolazak Vladimira Putina biće od istorijskog značaja“.\n„Zaharova pokazala da Moskva nikom ne veruje“ objavljuje Danas.\n„Vučić: Seo sam u tu stolicu zbog Srbije“ objavljuje tabloid Alo. Ovaj list dodaje kako je „Lavrov žestoko izribao Zaharovu“.\n„Kremlj hitno reagovao na provokaciju Marije Zaharove“ objavljuje tabloid Kurir pod naslovom „Prijatelji, Lavrov zvao Vučića: Rusija će uvek biti uz Srbiju“. Lisz dodaje da se „portparolka MSP Rusije izvonila zbog objavljivanja nepristojnog komentara na račun srpskog predsednika“.\n„Lavrov razgovarao sa Vučićem: Rusija čvrsto uz Srbiju“, objavljuje Informer.\nMoskva, 06.09.2020 - posluženje čaja iz samovara posle verske službe u crkvi Svetog Petra, zaštitnika grada Moskve\n„Režim u Crnoj Gori ne prestaje da podiže tenzije“ piše u Novostima pod naslovom „Milova oktanske patriote“. List navodi kako je bilo „besplatno gorivo svima koji su kolima došli na miting. Sa skupa u Podgorici poslate poruke mržnje“.\n„Srpski bojkotaši i crnogorski recept“ naslov je u Politici. „Umesto kukanja, pisanja pisama na belosvetske adrese i zahteva da te ´adrese´ pritisnu vlast da obezbedi ´fer uslove´, crnogorski opozicionari su tražili podršklu samo svojih građana“.\n„Cepa se DPS, Milu najbliži okrenuli leđa“ piše u Srpskom telegrafu a u Informeru „Sprema povlačenje, Milo traži aboliciju?“ List navodi da „ako odluči da se povuče iz politike, Đukanović će od novih vlasti tražiti pismene garancije da neće biti krivično gonjen“.\nBeograd, 06.09.2020 - utakmica Srbija - Turska u 2. kolu lige B grupe 3 Lige nacija\nNajava rasta broja zaraženih\nDr Branislav Tiodorović kaže za Blic: „Do kraja septembra rast broja zaraženih. Problem su ljudi koji se vraćaju sa letovanja iz inostranstva, škole i nepoštovanje mera“.\n„Doktori upozoravaju da nam preti novo razbuktavanje epidemije, korona opet preti, stotine zaraženih dolaze sa mora“ objavljuje Informer. „Svi koji se vrate iz inostranstva trebalo bi da najmanje deset dana maksimalno amnje kontakte sa drugim ljudima, apeluju epidemiolozi“.\n„Kina i Srbija nastavljaju borbu protiv virusa“ objavljuje tabloid Alo izjavu Tija Jišua, savetnika Ambasade NR Kine.


Počela legalizacija oružja u Srbiji - juGmedia\nVranje/ Bujanovac/ Leskovac / Vladičin Han / Niš/ Preševo – Akcija legalizacije oružja građana Republike Srbije, koje sprovodi Ministarstvo unutrašnjih poslova sprovodi se na teritoriji cele države i trajaće do 1. novembra 2016. godine, saopštila je policija.\nVlasnici oružja, bilo fizička ili pravna lica mogu da predaju sve vrste oružja i municije najbližoj policijskoj upravi, odnosno policijskoj stanici bez ikakvih dokaza o preklu oružja i municije.\nPolicija navodi i da lica koja se odazovu akciji neće odgovarati za neovlašćeno nabavljanje i držanje oružja.\nTokom zakonske legalizacije, svi građani mogu registrivati oružje za ličnu bezbednost (pištolji i revolveri), lovačko oružje (lovačke puške i karabini), sportsko oružje (malokalibarski pištolji i revolveri, malokalibarske puške i vazdušno oružje) kao i konvertabilno oružje za koje ne poseduju odobrenje MUP Republike Srbije.\nBesplatna provera vozila u tradicionalnoj akciji MUP i AMSS\nZa vikend nekoliko gradskih ulica bez vode\nZbog radova na prevezivanju na novoizgrađenu vodovodnu mrežu, u subotu će doći do prekida u vodosnabdevanju u periodu od 8 do 17 časova u ulicama…\nU poslednja 24 sata u Srbiji je umrlo još sedmoro ljudi od posledica zaraženosti virusom korona, tri muškaraca i četiri žena, a novozaraženo je…


Transparency International podnio prijave protiv Nenada Nešića i Dragana Čavića zbog sukoba interesa - Moja Hercegovina\nPočetna / Transparency International podnio prijave protiv Nenada Nešića i Dragana Čavića zbog sukoba interesa\nTransparency International podnio prijave protiv Nenada Nešića i Dragana Čavića zbog sukoba interesa\n14. Marta 2019. 7:53\nTransparency International u Bosni i Hercegovini uputio je prijave komisijama za odlučivanje o sukobu interesa protiv Nenada Nešića i Dragana Čavića, zbog nespojivosti funkcija izabranog predstavnika i direktora javnog preduzeća.\nU konkretnim slučajevima, Nenad Nešić istovremeno obavlja funkciju v.d. direktora Javnog preduzeća „Putevi Republike Srpske“ d.o.o. Banja Luka i poslanika u Predstavničkom domu Parlamentarne skupštine BiH, dok Dragan Čavić istovremeno obavlja funkcije v.d. direktora Javnog preduzaća „Elektrokrajina“ a.d. Banja Luka i poslanika u Narodnoj Skupštini Republike Srpske.\nZakon o sukobu interesa u institucijama vlasti Bosne i Hercegovine kao i Zakon o sprečavanju sukoba interesa u organima vlasti Republike Srpske propisuju nespojivost funkcija direktora javnog preduzeća i izabranog predstavnika u vrijeme dok vrše javnu funkciju i šest, odnosno tri mjeseca nakon prestanka javne funkcije.\nPrijava protiv Nešića upućena je Komisiji za odlučivanje o sukobu interesa BiH, dok je prijava protiv Čavića upućena Komisiji za utvrđivanje sukova interesa u organima vlasti RS.\nTransparency International u Bosni i Hercegovini je prije skoro godinu dana uputio prijavu i protiv Dragana Anđelića, zbog kršenja Zakona o sukobu interesa u institucijama vlasti BiH, jer je nakon ostavke sa funkcije zamjenika direktora Agencije za prevenciju korupcije i koordinaciju borbe protiv korupcije imenovan na mjesto v.d. izvršnog direktora „ZP „Rudnik i termoelektrana Gacko“, međutim do danas nema rezultata po upućenoj prijavi, s obzirom na to da još uvijek nisu imenovani članovi Komisije\nza odlučivanje o sukobu interesa ispred Predstavničkod doma i Doma naroda PSBiH.\nTransparency International u Bosni i Hercegovini, stoga, poziva da se što prije formira Komisija kako bi se moglo što prije odlučivati o predmetima sukoba interesa koji su u toku, te apeluje na Komisiju RS da djeluje proaktivno u slučajevima nespojivosti funkcija kako bi se spriječile potencijalne zloupotrebe.\nOznakeDragan Čavić NENAD NEŠIĆ prijava sukob interesa Transparency International u BiH


RTCG - Radio Televizija Crne Gore - Nacionalni javni servis :: Korona virus - Crna Gora :: Da li su neke vakcine "manje štetne" od drugih?\n27. 07. 2021. 14:38 >> 14:38 2\nNajveći dio dezinformacija o vakcinama protiv kovida činile su one najopasnije – da je vakcina štetna po zdravlje. U novom videu iz kampanje koju su pokrenuli Centar za demokratsku tranziciju (CDT), Raskrinkavanje i Institut za javno zdravlje, dr Igor Galić odgovara na pitanje da li su neke vakcine „manje štetne“ od drugih.\nPočetak imunizacije i njen čitav tok obilježile su špekulacije i neistine o vakcinama koje su odobrene za hitnu upotrebu, kako na društvenim mrežama tako i u medijima koji su često informacije objavljivanje bez prethodne provjere, navodi se u saopštenju.\nCilj kampanje je usmjeravanje javnosti da se o imunizaciji informiše kod stučnjaka i relevantnih zdravstvenih institucija a ne preko durštvenih mreža.\nCDT Vakcinacija IJZCG\nVakcinacija dobrovoljna, tako će i ostati\n20. 09. 2021. 8\nPreminulo deset pacijenata, 531 novi slučaj


U Minhenu održan Sajam pametne automatizacije i robotike › Made-in-Germany.rs\nU Minhenu je održan sajam pametne automatizacije i robotike „Automatika 2022.“, vodeća međunarodna izložba iz ove oblasti, čija je misija na globalnom nivou promocija istraživanja, razvoja, upotrebe i međunarodne saradnje u oblasti robotike.\nMinhenski sajam posetio je i srpski ministar za inovacije i tehnološki razvoj Nenad Popović, koji se tom prilikom sastao sa Miltonom Gerijem i Marinom Bil, predsednikom i potpredsednicom Međunarodne federacije za robotiku (IFR).\n– Srbija želi da svoj inovacioni ekosistem usmeri ka robotici i robotskim tehnologijama. U te svrhe ciljano alociramo značajne resurse u obimu koji će ubrzano produkovati vidljive i merljive rezultate, i najvažnije, da inovacije u oblasti robotike dovedemo u režim tesne interakcije sa industrijom – rekao je Popović, a prenosi agencija Tanjug.\nOn je istakao da je u tom procesu ključna komponenta inovacija znanja i izgradnja kompetencija. Kako je ukazao, Srbija je odlučna da uloži mnogo u razvoj robotike kako bi postala regionalni lider u toj oblasti.\n– Uspostavljanje tesnih veza između globalnih lidera u industrijskoj automatizaciji i malih i srednjih preduzeća u Srbiji jedan je od prioritetnih ciljeva daljeg razvoja srpske privrede. Ovi vidovi kooperacije omogućiće srpskim inženjerima da ovladaju najsavremenijim tehnološkim dostignućima i da kroz proces transfera znanja i tehnologije, suštinski unaprede proizvodne tehnologije u srpskim fabrikama – poručio je Popović i dodao da je danas nemoguće biti globalno konkurentan ukoliko na proizvodnim linijama nema robota.\nU okviru ovogodišnjeg minhenskog Sajma pametne automatizacije i robotike predstavljena su najsavremenija rešenja industrijske i uslužne robotike‚ inteligentnih proizvodnih sistema i srodnih industrijskih tehnologija.\nAutomatika 2022. okupila je najveća imena svetske robotike, poput kompanija ABB, KUKA, Fanuc, Yaskawa, kao i neke od vodećih evropskih univerziteta i instituta, kao što su nemački Fraunhofer institut, Tehnički univerzitet iz Beča ili vodeći namački institut specijalizovan za robotiku i mehatroniku – čuveni DLR.